title: Sklep predsedstva Evropskega parlamenta z dne 1. julija 2019 o določitvi postopka za izvajanje Uredbe (EU, Euratom) št. 1141/2014 Evropskega parlamenta in Sveta o statutu in financiranju evropskih političnih strank in evropskih političnih fundacij

text:
                  25.7.2019

                  SL

                  Uradni list Evropske unije

                  C 249/2

         SKLEP PREDSEDSTVA EVROPSKEGA PARLAMENTA
         z dne 1. julija 2019
         o določitvi postopka za izvajanje Uredbe (EU, Euratom) št. 1141/2014 Evropskega parlamenta in Sveta o statutu in financiranju evropskih političnih strank in evropskih političnih fundacij
         (2019/C 249/02)
         PREDSEDSTVO EVROPSKEGA PARLAMENTA JE –
         ob upoštevanju Pogodbe o Evropski uniji, zlasti člena 10(4),
         ob upoštevanju Pogodbe o delovanju Evropske unije, zlasti člena 224,
         ob upoštevanju Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij (1), zlasti člena 25(1),
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (2) (v nadaljnjem besedilu: finančna uredba),
         ob upoštevanju Delegirane uredbe Komisije (EU, Euratom) 2015/2401 z dne 2. oktobra 2015 o vsebini in delovanju registra evropskih političnih strank in fundacij (3),
         ob upoštevanju Poslovnika Evropskega parlamenta (v nadaljnjem besedilu: Poslovnik), zlasti členov 25(11) in 235,
         ob upoštevanju naslednjega:

                     (1)

                     Določiti je treba postopke izvajanja Uredbe (EU, Euratom) št. 1141/2014.

                     (2)

                     Zaradi dobrega finančnega poslovodenja in preglednosti se za vsako vlogo za financiranje sprejme sklep predsedstva, o katerem se obvesti naslovnika in ki vsebuje obrazložitev, če je ukrep za naslovnika neugoden –

               SPREJELO NASLEDNJI SKLEP:

            Člen 1
            Predmet urejanja
            Ta sklep določa ustrezne postopke za izvajanje Uredbe (EU, Euratom) št. 1141/2014.
            Če ni določeno drugače, se ta sklep uporablja tako za evropske politične stranke kot za evropske politične fundacije.
            Priloge k temu sklepu so njegov sestavni del.

            Člen 2
            Opredelitev pojmov
            Za namene tega sklepa:

                        (1)

                        „vlagatelj“ pomeni stranko ali fundacijo, ki predloži vlogo za financiranje na podlagi člena 18 Uredbe (EU, Euratom) št. 1141/2014 po objavi razpisa za prispevke ali razpisa za oddajo predlogov;

                        (2)

                        „odredbodajalec na podlagi prenosa pooblastil“ pomeni uslužbenca, na katerega so bila prenesena pooblastila odredbodajalca v skladu s Sklepom predsedstva z dne 10. decembra 2018 (4) ter Sklepom generalnega sekretarja o prenosu pooblastil odredbodajalca;

                        (3)

                        „Organ“ pomeni Organ za evropske politične stranke in evropske politične fundacije, ustanovljen s členom 6 Uredbe (EU, Euratom) št. 1141/2014;

                        (4)

                        „upravičenec“ pomeni stranko, ki ji je dodeljen prispevek, ali fundacijo, ki so ji dodeljena nepovratna sredstva v skladu z Uredbo (EU, Euratom) št. 1141/2014;

                        (5)

                        „končni znesek financiranja“ pomeni bodisi končni znesek prispevka (za stranke) bodisi končni znesek nepovratnih sredstev (za fundacije), ki ga predsedstvo določi po objavi svojega sklepa o letnem poročilu;

                        (6)

                        „stranka“ pomeni evropsko politično stranko, kakor je opredeljena v točki 4 člena 2 Uredbe (EU, Euratom) št. 1141/2014;

                        (7)

                        „financiranje“ pomeni bodisi prispevek v smislu naslova XI finančne uredbe (za stranke) bodisi nepovratna sredstva za poslovanje v smislu naslova VIII finančne uredbe (za fundacije);

                        (8)

                        „sklep o financiranju“ pomeni bodisi sklep o dodelitvi prispevka (za stranke) bodisi nepovratnih sredstev (za fundacije) v skladu z razpisnimi pogoji;

                        (9)

                        „sporazum o financiranju“ pomeni sporazum med Parlamentom in upravičencem o dodelitvi bodisi prispevka (za stranke) bodisi nepovratnih sredstev (za fundacije) v skladu z razpisnimi pogoji in pogoji sklepa o financiranju;

                        (10)

                        „postopek financiranja“ pomeni postopek, ki poteka od vložitve vlog do odobritve letnega poročila in sprejetja sklepa o končnem znesku financiranja;

                        (11)

                        „stranka“ pomeni evropsko politično stranko, kakor je opredeljena v točki 3 člena 2 Uredbe (EU, Euratom) št. 1141/2014.

            Člen 3
            Razpisi

               1.   Po odobritvi predsedstva odredbodajalec na podlagi prenosa pooblastila zagotovi objavo, kar zadeva stranke, razpisa za prispevke ter, kar zadeva fundacije, razpisa za oddajo predlogov (v nadaljnjem besedilu: razpisi).

               2.   V razpisih se določi rok za predložitev pisnih vlog strank in fundacij za financiranje Evropskemu parlamentu.

               3.   V razpisih se navede naslednje:

                           (a)

                           zastavljene cilje;

                           (b)

                           pravni okvir;

                           (c)

                           časovni načrt postopka financiranja;

                           (d)

                           ureditve za financiranje Unije;

                           (e)

                           merila za upravičenost in izključitev;

                           (f)

                           (samo za fundacije) merila za izbor;

                           (g)

                           merila za dodelitev, kot so določena v členu 19 Uredbe (EU, Euratom) št. 1141/2014;

                           (h)

                           obrazec vloge in struktura ocene proračuna, ki jo mora vlagatelj navesti v vlogi;

                           (i)

                           po potrebi seznam vseh drugih zahtevanih dokazil;

                           (j)

                           posebne in splošne pogoje za dodelitev prispevkov in nepovratnih sredstev, ki jih odobri predsedstvo;

                           (k)

                           kar zadeva stranke, vrsto odhodkov, ki se lahko povrnejo iz prispevkov, in, kar zadeva fundacije, kategorije stroškov, ki se štejejo za upravičene do financiranja iz nepovratnih sredstev.

               4.   Razpis za prispevke ali razpis za oddajo predlogov določa, da se mora vsak vlagatelj izrecno pisno zavezati k izpolnjevanju ustreznih pogojev, ki so pogoj za dopustnost vloge.

            Člen 4
            Vloga za financiranje

               1.   V skladu s členom 18(1) Uredbe (EU, Euratom) št. 1141/2014 vlagatelj, ki želi prejeti sredstva iz splošnega proračuna Unije, predloži pisno vlogo predsedniku Evropskega parlamenta.

               2.   Odredbodajalec na podlagi prenosa pooblastil lahko vlagatelja pozove, da v razumnem roku predloži dodatna dokazila in pojasnila v zvezi z vlogo.

            Člen 5
            Odločitev o vlogi za financiranje

               1.   Predsedstvo na podlagi predloga generalnega sekretarja v treh mesecih po zaključku ustreznega razpisa odloči o vlogah za financiranje, potem ko je preverilo skladnost z merili iz členov 17 in 18 Uredbe (EU, Euratom) št. 1141/2014 ter člena 3(3) tega sklepa, in določi znesek dodeljenih sredstev. Pri tem upošteva morebitne spremembe položaja vlagatelja, do katerih je prišlo po oddaji vloge za financiranje. Predsednik pisno obvesti vlagatelje o sklepu predsedstva in znesku dodeljenih sredstev.

               2.   Če predsedstvo odobri vlogo, sporazum o financiranju podpišeta upravičenec in Evropski parlament, ki ga zastopa odredbodajalec na podlagi prenosa pooblastil v skladu z vzorcem iz Priloge 1a (za stranke) oziroma Priloge 1b (za fundacije).

               3.   Kadar je vloga zavrnjena ali če se zneski iz vloge delno ali v celoti ne dodelijo, se v sklepu predsedstva v skladu z odstavkom 1 navede obrazložitev zavrnitve. Informacije o zavrnitvi, ki se zagotovijo vlagatelju, vključujejo razpoložljiva sredstva za upravno in/ali sodno varstvo.

               4.   Znesek financiranja se določi v skladu s členom 19 Uredbe (EU, Euratom) št. 1141/2014 in je na tej stopnji zgolj začasen. Končni znesek se določi v skladu s postopkom iz člena 8 tega sklepa.

               5.   Če se zneski na vlagatelja občutno razlikujejo od pričakovanih zneskov v času objave razpisov iz člena 3 tega sklepa, lahko predsedstvo pozove predsednika Evropskega parlamenta, naj pristojnemu odboru predloži predlog za ustrezno spremembo razpoložljivih odobritev.

            Člen 6
            Plačila

               1.   Sredstva se upravičencem izplačajo v obliki predhodnega financiranja, kot je podrobneje določeno v posebnih pogojih iz Priloge 1a (za stranke) in Priloge 1b (za fundacije). Razen če predsedstvo v ustrezno utemeljenih primerih odloči drugače, se predhodno financiranje izplača v enkratnem znesku v višini 100 % od največjega zneska financiranja.

               2.   Za vsak primer posebej in ob upoštevanju analize tveganja lahko predsedstvo od upravičenca zahteva predložitev jamstva za predhodno financiranje v skladu s finančno uredbo.

               3.   Določbe v zvezi s plačili in njihovimi roki se opredelijo v sporazumu o financiranju. Sredstva se upravičencem izplačajo šele po podpisu sporazuma o financiranju.

            Člen 7
            Zunanja revizija

               1.   Evropski parlament prejme neposredno od neodvisnih zunanjih organov ali strokovnjakov, pooblaščenih v skladu s členom 23(3) Uredbe (EU, Euratom) št. 1141/2014, poročilo o zunanji reviziji iz točke (b) člena 23(1) Uredbe (EU, Euratom) št. 1141/2014.

               2.   Obseg zunanje revizije je določen v točki (b) člena 23(1) Uredbe (EU, Euratom) št. 1141/2014. Namen zunanje revizije je natančneje določen v veljavnih določbah dela B splošnih pogojev iz Priloge 1a (za stranke) in dela B splošnih pogojev iz Priloge 1b (za fundacije).

            Člen 8
            Sklep o letnem poročilu in o končnem znesku financiranja

               1.   Na podlagi predloga generalnega sekretarja predsedstvo potrdi ali zavrne letno poročilo do 30. septembra v letu, ki sledi proračunskemu letu, ki ga zadeva letno poročilo.

               2.   Predsedstvo ali odredbodajalec na podlagi prenosa pooblastil lahko od upravičenca zahteva predložitev dodatnih informacij za namen preverjanja skladnosti z ustreznimi pravili. Preverjanje skladnosti se izvaja v skladu s členoma 23 in 24 Uredbe (ES, Euratom) št. 1141/2014.

               3.   Če te dodatne informacije zahteva predsedstvo ali odredbodajalec na podlagi prenosa pooblastil, se rok za sprejetje sklepa o letnem poročilu podaljša, dokler ne prejme in oceni teh dodatnih informacij. Rok se lahko podaljša tudi, kadar dodatne informacije zahteva Organ na podlagi člena 24(4) Uredbe (EU, Euratom) št. 1141/2014.

               4.   Kar zadeva stranke, predsedstvo vsako leto na podlagi letnega poročila določi znesek povračljivih odhodkov. V primeru prenosa neporabljenih sredstev v naslednje proračunsko leto se končni znesek financiranja določi v skladu z delom B splošnih pogojev iz Priloge 1a.

               5.   Kar zadeva fundacije, se končni znesek nepovratnih sredstev določi na podlagi letnega poročila.

               6.   Končni znesek financiranja ne sme preseči:

                           (a)

                           najvišjega zneska financiranja, določenega v sklepu o financiranju in sporazumu o financiranju;

                           (b)

                           90 % letnih povračljivih odhodkov, navedenih v proračunu evropske politične stranke, in 95 % upravičenih stroškov, ki jih je imela evropska politična fundacija.

               7.   Na podlagi končnega zneska financiranja, določenega v skladu z odstavki 4 do 6, in plačili predhodnega financiranja, ki so že bila izvedena v skladu s sklepom o financiranju in sporazumom o financiranju, odredbodajalec na podlagi prenosa pooblastil določi zneske, ki jih je treba izplačati upravičencu ali Evropskemu parlamentu.

               8.   Končni znesek financiranja se določi brez poseganja v pravico Evropskega parlamenta, da izvede naknadni nadzor v skladu z delom B splošnih pogojev iz Priloge 1a (za stranke) in delom B splošnih pogojev iz Priloge 1b (za fundacije), in možnost naknadne prilagoditve končnega zneska financiranja.

               9.   Odločitve, sprejete na podlagi tega člena, se upravičencu sporočijo kot enotna odločitev v skladu s členom 235(1) Poslovnika.

               10.   Veljavni postopek za odobritev letnega poročila in sprejetje sklepa o končnem znesku financiranja je podrobneje določen v delu B splošnih pogojev iz Priloge 1a (za stranke) in delu B splošnih pogojev iz Priloge 1b (za fundacije).

            Člen 9
            Postopek začasne ustavitve

               1.   V skladu z veljavnimi pravili finančne uredbe ter ustreznimi določbami dela A splošnih pogojev iz Priloge 1a (za stranke) in dela A splošnih pogojev iz Priloge 1b (za fundacije) lahko predsedstvo na predlog generalnega sekretarja odloči, da se plačilo za financiranje politične stranke ali fundacije začasno ustavi, ter nadaljnjo izvedbo plačila odredi, ko ni več razlogov za to začasno ustavitev. Preden predsedstvo sprejme svojo odločitev, je za sprožitev postopka in sprejetje vseh ukrepov v skladu z delom A splošnih pogojev iz Priloge 1a (za stranke) in delom A splošnih pogojev iz Priloge 1b (za fundacije) pristojen odredbodajalec na podlagi prenosa pooblastil.

               2.   Za odločitve, ki jih sprejme predsedstvo v skladu s tem členom, se uporablja tretji pododstavek člena 235(1) Poslovnika.

            Člen 10
            Odprava sklepa o financiranju

               1.   V skladu z Uredbo (EU, Euratom) št. 1141/2014, zlasti členom 30, z veljavnimi pravili finančne uredbe ter delom A splošnih pogojev iz Priloge 1a (za stranke) in delom A splošnih pogojev iz Priloge 1b (za fundacije) lahko predsedstvo na predlog generalnega sekretarja odloči, da se sklep o financiranju odpravi. Preden predsedstvo sprejme svojo odločitev, je za sprožitev postopka in sprejetje vseh ukrepov v skladu z delom A splošnih pogojev iz Priloge 1a (za stranke) in delom A splošnih pogojev iz Priloge 1b (za fundacije) pristojen odredbodajalec na podlagi prenosa pooblastil.

               2.   Za odločitve, ki jih sprejme predsedstvo v skladu s tem členom, se uporablja tretji pododstavek člena 235(1) Poslovnika.

               3.   Sklep o odpravi sklepa o financiranju ima retroaktivni učinek („ex tunc“) in velja od datuma sprejetja sklepa o financiranju.

               4.   Ko predsedstvo sprejme sklep o odpravi sklepa o financiranju, odredbodajalec nemudoma obvesti upravičenca o takojšnjem prenehanju veljavnosti sporazuma o financiranju. Vsa sredstva, ki so bila plačana na podlagi sporazuma o financiranju, se štejejo za neupravičeno plačilo in se izterjajo.

               5.   Odredbodajalec na podlagi prenosa pooblastil je pooblaščen za izdajo potrebnih nalogov za izterjavo.

            Člen 11
            Razveljavitev sklepa o financiranju

               1.   V skladu z Uredbo (EU, Euratom) št. 1141/2014, zlasti členoma 27 in 30, z veljavnimi pravili finančne uredbe ter delom A splošnih pogojev iz Priloge 1a (za stranke) in delom A splošnih pogojev in Priloge 1b (za fundacije) lahko predsedstvo na predlog generalnega sekretarja odloči, da se sklep o financiranju razveljavi. Preden predsedstvo sprejme svojo odločitev, je za sprožitev postopka in sprejetje vseh ukrepov v skladu z delom A splošnih pogojev iz Priloge 1a (za stranke) in delom A splošnih pogojev iz Priloge 1b (za fundacije) pristojen odredbodajalec na podlagi prenosa pooblastil.

               2.   Za odločitve, ki jih sprejme predsedstvo v skladu s tem členom, se uporablja tretji pododstavek člena 235(1) Poslovnika.

               3.   Sklep o razveljavitvi začne veljati „ex nunc“ na dan, ki je naveden v sklepu, ali, če takega datuma ni, na dan, ko je upravičenec uradno obveščen o navedenem sklepu.

               4.   Ko predsedstvo sprejme odločitev o razveljavitvi sklepa o financiranju, pristojni odredbodajalec nemudoma uradno obvesti upravičenca o prenehanju veljavnosti sporazuma o financiranju z učinkom na datum iz odstavka 3. Stroški, ki jih je upravičenec dejansko imel od datuma razveljavitve sklepa o financiranju, se štejejo za nepovračljive odhodke ali neupravičene stroške, ustrezni znesek predfinanciranja pa se izterja.

               5.   Odredbodajalec na podlagi prenosa pooblastil je pooblaščen za izdajo potrebnih nalogov za izterjavo.

            Člen 12
            Nadzor
            Sklep o financiranju izrecno določa, da imajo Evropski parlament in drugi pristojni organi pravico nadzirati upravičenca, kot je določeno v členih 24 in 25 Uredbe (EU, Euratom) št. 1141/2014.

            Člen 13
            Tehnična podpora
            V skladu s členom 26 (EU, Euratom) Uredbe št. 1141/2014 lahko upravičenci Evropski parlament zaprosijo za tehnično podporo. Postopek, pogoji in stroški so določeni v sklepu predsedstva z dne 14. marca 2000, ki ureja uporabo prostorov Parlamenta s strani zunanjih uporabnikov.

            Člen 14
            Pravica do izjave
            V primerih, ko lahko upravičenec ali fizična oseba iz člena 27a Uredbe (EU, Euratom) št. 1141/2014 v skladu z ustreznim sporazumom o financiranju, vključno s posebnimi in splošnimi pogoji, pred sprejetjem vsakršne odločitve Parlamenta predloži pripombe, ima zadevni upravičenec ali fizična oseba za predložitev pisnih pripomb na voljo 10 delovnih dni, razen če je v ustreznih pravilih določeno drugače. To obdobje se lahko na obrazloženo zahtevo upravičenca ali zadevne fizične osebe podaljša enkrat, in sicer za nadaljnjih 10 delovnih dni.

            Člen 15
            Razveljavitev in začetek veljavnosti

               1.   Sklep predsedstva Evropskega parlamenta z dne 28. maja 2018 (5) se razveljavi z dnem začetka veljavnosti tega sklepa. Še naprej pa se uporablja za akte in obveznosti, ki so povezani s financiranjem evropskih političnih strank in evropskih političnih fundacij na evropski ravni za proračunsko leto 2019.

               2.   Ta sklep začne veljati dan po objavi v Uradnem listu Evropske unije.

            Člen 16
            Objava
            Ta sklep se objavi v Uradnem listu Evropske unije in na spletišču Evropskega parlamenta.

                  Priloge – vzorčna sporazuma o financiranju:

                        Priloga 1a – vzorčni sporazum o prispevku – stranka

                        Priloga 1b – vzorčni sporazum o dodelitvi nepovratnih sredstev – fundacija

            (1)  UL L 317, 4.11.2014, str. 1.

            (2)  UL L 193, 30.7.2018, str. 1.

            (3)  UL L 333, 19.12.2015, str. 50.

            (4)  Sklep predsedstva z dne 10. decembra 2018 o notranjih pravilih o izvrševanju proračuna Evropskega parlamenta.

            (5)  UL C 225, 28.6.2018, str. 4.

            PRILOGA 1a

                  [VZORČNI] SPORAZUM O PRISPEVKU – STRANKA
                  ŠTEVILKA: …[VSTAVITI]…
                  Evropski parlament, katerega generalni sekretariat ima sedež na naslovu
                  Plateau du Kirchberg, L-2929 Luxembourg,
                  v nadaljnjem besedilu Evropski parlament,
                  ki ga za namen podpisa tega sporazuma zastopa

                     [priimek/ime/funkcija],
                  na eni strani,
                  ter

                              [uradni naziv upravičenca]

                              [uradna pravna oblika]

                              [pravna registrska številka]

                              [polni uradni naslov]

                              [davčna številka],

                        v nadaljnjem besedilu upravičenec,
                  ki ga za namen podpisa tega sporazuma
                  zastopa …[zastopnik, pooblaščen za prevzemanje pravnih obveznosti]…,
                  na drugi strani,
                  STA SE DOGOVORILA O
                  naslednjih posebnih pogojih, splošnih pogojih in oceni proračuna v prilogi, ki je sestavni del tega sporazuma.
                  Določbe o posebnih pogojih imajo prednost pred določbami iz drugih delov tega sporazuma. Določbe o splošnih pogojih imajo prednost pred določbami iz Priloge.

                        Kazalo

                              I.

                           POSEBNI POGOJI
                           10

                              ČLEN I.1 –

                           PREDMET SPORAZUMA
                           10

                              ČLEN I.2 –

                           OBDOBJE UPRAVIČENOSTI
                           10

                              ČLEN I.3 –

                           OBLIKA FINANCIRANJA
                           10

                              ČLEN I.4 –

                           ZAČASNI (NAJVIŠJI) ZNESEK FINANCIRANJA
                           10

                              ČLEN I.5 –

                           PLAČILA IN NAČINI PLAČEVANJA
                           11

                              I.5.1

                           Predplačilo
                           11

                              I.5.2

                           Plačilo razlike ali izterjava neupravičeno izplačanega predplačila
                           11

                              I.5.3

                           Valuta
                           11

                              ČLEN I.6 –

                           BANČNI RAČUN
                           11

                              ČLEN I.7 –

                           SPLOŠNE UPRAVNE DOLOČBE
                           11

                              ČLEN I.8 –

                           ZAČETEK VELJAVNOSTI SPORAZUMA
                           11

                              II.

                           SPLOŠNI POGOJI
                           12

                              DEL A:

                           PRAVNE IN UPRAVNE DOLOČBE
                           12

                              ČLEN II.1 –

                           OPREDELITVE POJMOV
                           12

                              ČLEN II.2 –

                           SPLOŠNE OBVEZNOSTI UPRAVIČENCA
                           13

                              ČLEN II.3 –

                           OBVEZNOSTI V ZVEZI Z BANČNIM RAČUNOM
                           13

                              ČLEN II.4 –

                           ODGOVORNOST ZA ŠKODO
                           13

                              ČLEN II.5 –

                           ZAUPNOST
                           13

                              ČLEN II.6 –

                           OBDELAVA OSEBNIH PODATKOV
                           13

                              ČLEN II.7 –

                           VODENJE EVIDENCE
                           14

                              ČLEN II.8 –

                           PREPOZNAVNOST FINANCIRANJA UNIJE
                           14

                              II.8.1

                           Informacije o financiranju Unije
                           14

                              II.8.2

                           Izjave, ki izključujejo odgovornost Evropskega parlamenta
                           14

                              II.8.3

                           Objava podatkov s strani Evropskega parlamenta
                           14

                              ČLEN II.9 –

                           ODDAJA NAROČIL S STRANI UPRAVIČENCA
                           14

                              II.9.1

                           Načela
                           14

                              II.9.2

                           Vodenje evidence
                           14

                              II.9.3

                           Nadzor
                           14

                              II.9.4

                           Odgovornost
                           14

                              ČLEN II.10 –

                           FINANČNA PODPORA PRIDRUŽENIM SUBJEKTOM
                           14

                              ČLEN II.11 –

                           VIŠJA SILA
                           15

                              ČLEN II.12 –

                           ZAČASNA USTAVITEV FINANCIRANJA
                           15

                              II.12.1

                           Razlogi za začasno ustavitev
                           15

                              II.12.2

                           Postopek za začasno ustavitev
                           15

                              II.12.3

                           Posledice začasne ustavitve
                           15

                              II.12.4

                           Nadaljevanje izplačevanja
                           15

                              ČLEN II.13 –

                           ODPRAVA SKLEPA O FINANCIRANJU S STRANI EVROPSKEGA PARLAMENTA
                           16

                              II.13.1

                           Razlogi za odpravo
                           16

                              II.13.2

                           Postopek za odpravo
                           16

                              II.13.3

                           Posledice odprave
                           16

                              ČLEN II.14 –

                           RAZVELJAVITEV SKLEPA O FINANCIRANJU
                           16

                              II.14.1

                           Razveljavitev na zahtevo upravičenca
                           16

                              II.14.2

                           Razveljavitev s strani Evropskega parlamenta
                           16

                              II.14.3

                           Posledice razveljavitve
                           17

                              ČLEN II.15 –

                           PRENOS
                           17

                              ČLEN II.16 –

                           ZAMUDNE OBRESTI
                           17

                              ČLEN II.17 –

                           VELJAVNO PRAVO
                           17

                              ČLEN II.18 –

                           PRAVICA DO IZJAVE
                           17

                              DEL B:

                           FINANČNE DOLOČBE
                           18

                              ČLEN II.19 –

                           POVRAČLJIVI ODHODKI
                           18

                              II.19.1

                           Pogoji
                           18

                              II.19.2

                           Primeri povračljivih odhodkov
                           18

                              ČLEN II.20 –

                           NEPOVRAČLJIVI ODHODKI
                           19

                              ČLEN II.21 –

                           PRISPEVKI V NARAVI
                           19

                              ČLEN II.22 –

                           PRORAČUNSKE PRERAZPOREDITVE
                           19

                              ČLEN II.23 –

                           OBVEZNOST POROČANJA
                           19

                              II.23.1

                           Letno poročilo
                           19

                              II.23.2

                           Poročilo o zunanji reviziji
                           20

                              ČLEN II.24 –

                           SKLEP O LETNEM POROČILU
                           20

                              ČLEN II.25 –

                           SKLEP O KONČNEM ZNESKU FINANCIRANJA
                           21

                              II.25.1

                           Učinek letnega poročila
                           21

                              II.25.2

                           Prag
                           21

                              II.25.3

                           Prenos neporabljenih sredstev
                           21

                              II.25.4

                           Sklep o končnem znesku financiranja
                           21

                              II.25.5

                           Izterjava neporabljenih sredstev
                           21

                              II.25.6

                           Preostali znesek financiranja
                           22

                              II.25.7

                           Presežek lastnih sredstev
                           22

                              ČLEN II.26 –

                           OBRESTI NA PREDPLAČILO
                           22

                              ČLEN II.27 –

                           IZTERJAVA
                           22

                              II.27.1

                           Zamudne obresti
                           22

                              II.27.2

                           Pobot
                           22

                              II.27.3

                           Bančni stroški
                           23

                              ČLEN II.28 –

                           FINANČNO JAMSTVO
                           23

                              ČLEN II.29 –

                           NADZOR
                           23

                              II.29.1

                           Splošne določbe
                           23

                              II.29.2

                           Dolžnost hrambe dokumentov
                           23

                              II.29.3

                           Obveznost zagotavljanja dokumentov in/ali informacij
                           23

                              II.29.4

                           Obiski na kraju samem
                           23

                              II.29.5

                           Kontradiktorni revizijski postopek
                           23

                              II.29.6

                           Posledice ugotovitev revizije
                           24

                              II.29.7

                           Pravica urada OLAF do nadzora
                           24

                              II.29.8

                           Pravica Evropskega računskega sodišča do nadzora
                           24

                              II.29.9

                           Neizpolnjevanje obveznosti iz člena II.29.1 do 4
                           24

                              PRILOGA –

                           OCENA PRORAČUNA
                           25
                        I.
                        POSEBNI POGOJI

                     ČLEN I.1 – PREDMET SPORAZUMA

                  Evropski parlament dodeljuje finančna sredstva za izvajanje predpisanih dejavnosti in uresničevanje ciljev upravičenca za proračunsko leto [vstaviti] v skladu s pogoji, določenimi v posebnih in splošnih pogojih (v nadaljnjem besedilu: pogoji) ter v Prilogi k temu sporazumu. To pomeni izvajanje sklepa o financiranju, ki ga je sprejel Evropski parlament [vstaviti datum].
                  Upravičenec bo uporabil finančna sredstva za namene izvajanja predpisanih dejavnosti in uresničevanje ciljev ter prevzel odgovornost v skladu s pogoji ter Prilogo k temu sporazumu.

                     ČLEN I.2 – OBDOBJE UPRAVIČENOSTI

                  Obdobje upravičenosti do financiranja s strani Unije traja od [vstaviti DD/MM/LL] do [vstaviti DD/MM/LL].

                     ČLEN I.3 – OBLIKA FINANCIRANJA

                  Prispevki se dodelijo upravičencu v skladu z naslovom XI Uredbe (EU, Euratom) 2018/1046 Evropskega parlamenta in Sveta (1) (v nadaljnjem besedilu: finančna uredba) v obliki povračila določenega odstotka dejansko nastalih povračljivih odhodkov.

                     ČLEN I.4 – ZAČASNI (NAJVIŠJI) ZNESEK FINANCIRANJA

                  Evropski parlament prispeva najvišji znesek [vstaviti znesek] EUR, ki ne presega 90 % vseh predvidenih povračljivih odhodkov.
                  Predvideni povračljivi odhodki upravičenca so določeni v Prilogi (v nadaljnjem besedilu: ocena proračuna). Ocena proračuna je uravnotežena in razčlenjuje vse stroške in prihodke upravičenca za obdobje upravičenosti. Povračljivi odhodki so ločeni od nepovračljivih v skladu s členom II.19.

                     ČLEN I.5 – PLAČILA IN NAČINI PLAČEVANJA

                  Finančna sredstva se izplačajo v skladu z naslednjim časovnim razporedom in na naslednje načine.
                  I.5.1   Predplačilo

                  Predplačilo [vstaviti znesek] EUR, ki znaša [običajno 100 % ali vstaviti odstotek, ki ga je določil Evropski parlament v sklepu o financiranju] najvišjega zneska, določenega v členu I.4 tega sporazuma, se upravičencu nakaže v 30 dneh po datumu, ko sporazum začne veljati, ali (po potrebi) po tem, ko Evropski parlament prejme finančno jamstvo v višini [po potrebi vstaviti znesek … EUR], kar nastopi pozneje.
                  I.5.2   Plačilo razlike ali izterjava neupravičeno izplačanega predplačila

                  Upravičencu se preostali znesek financiranja izplača ali se od njega neupravičeno izplačano predplačilo izterja v 30 dneh od sklepa Evropskega parlamenta o letnem poročilu in po določitvi končnega zneska, kot je določeno v členu II.25.
                  I.5.3   Valuta

                  Evropski parlament izvršuje plačila v eurih. Morebitna pretvorba dejanskih stroškov v eure se opravi po dnevnem tečaju, objavljenem v seriji C Uradnega lista Evropske unije, ali po mesečnem računovodskem tečaju, ki ga določi Evropski parlament in objavi na svojem spletišču, na dan izstavitve plačilnega naloga s strani Evropskega parlamenta, razen če posebni pogoji določajo drugače.
                  Plačila Evropskega parlamenta se štejejo za izvršena na datum obremenitve računa Evropskega parlamenta.

                     ČLEN I.6 – BANČNI RAČUN

                  Plačila se izvršijo v eurih na bančni račun ali podračun upravičenca v banki s sedežem v državi članici Evropske unije, navedejo pa se naslednji podatki:

                              Naziv banke: […]

                              Naslov bančne poslovalnice, pri kateri je odprt račun: […]

                              Natančno poimenovanje imetnika računa: […]

                              Celotna številka računa (vključno z bančnimi kodami): […]

                              IBAN: […]

                              BIC/SWIFT: […]

                     ČLEN I.7 – SPLOŠNE UPRAVNE DOLOČBE

                  Vsa komunikacija z Evropskim parlamentom v zvezi s tem sporazumom je pisna, vsebuje številko sporazuma in se pošlje na naslov:

                              European Parliament

                              The President

                              c/o the Director-General of Finance

                              Office SCH 05B031

                              L-2929 Luxembourg

                        Šteje se, da je Evropski parlament prejel navadno pošto na dan, ko jo poštna služba Evropskega parlamenta uradno zabeleži.
                  Vsa komunikacija z upravičencem v zvezi s tem sporazumom je pisna, vsebuje številko sporazuma in se pošlje na naslov:

                              G./Ga.

                              [naziv]

                              [uradno ime upravičenega organa]

                              [polni uradni naslov]

                        Vsaka sprememba naslova upravičenca se nemudoma pisno sporoči Evropskemu parlamentu.

                     ČLEN I.8 – ZAČETEK VELJAVNOSTI SPORAZUMA

                  Sporazum začne veljati na dan podpisa v imenu Evropskega parlamenta.
                  II.
                        SPLOŠNI POGOJI

                     DEL A: PRAVNE IN UPRAVNE DOLOČBE

                     ČLEN II.1 – OPREDELITVE POJMOV

                  V tem sporazumu:

                              (1)

                                 „poročilo o dejavnostih“ pomeni pisno obrazložitev stroškov v obdobju upravičenosti. Na primer opis dejavnosti, upravni stroški itd. Poročilo o dejavnostih je del letnega poročila;

                              (2)

                                 „letno poročilo“ pomeni poročilo, ki ga je treba v skladu s členom 23 Uredbe (EU, Euratom) št. 1141/2014 Evropskega parlamenta in Sveta (2) in členom 229 finančne uredbe predložiti v roku šestih mesecev po zaključku proračunskega leta;

                              (3)

                                 „preostali znesek financiranja“ pomeni razliko med zneskom predplačila v skladu s členom I.5.1 in končnim zneskom financiranja iz člena II.25.4;

                              (4)

                                 „obračun predplačila“ pomeni stanje, ko pristojni odredbodajalec določi končni znesek in ko znesek, izplačan upravičencu, ni več v lasti Unije;

                              (5)

                                 „nasprotje interesov“ pomeni stanje, ko je pri upravičencu ogroženo nepristransko in objektivno izvajanje sporazuma zaradi razlogov, ki zadevajo družino, čustveno življenje, nacionalno pripadnost, ekonomske interese ali druge skupne interese s tretjo stranko, povezano s predmetom sporazuma. Politična pripadnost načeloma ni razlog za nasprotje interesov v primeru sporazumov, sklenjenih med politično stranko in organizacijami, ki zagovarjajo enake politične vrednote. Kljub temu je treba v primeru takšnih sporazumov upoštevati člen 22 Uredbe (EU, Euratom) št. 1141/2014;

                              (6)

                                 „prispevki v naravi“ ali „darilo v naravi“ pomeni nefinančne prispevke, ki jih tretja stran brezplačno nudi upravičencu v skladu s točkama 7 in 8 člena 2 Uredbe (EU, Euratom) št. 1141/2014;

                              (7)

                                 „proračunsko leto N“ ali „obdobje upravičenosti“ pomeni obdobje izvajanja dejavnosti, za katere so bila sredstva dodeljena v skladu s sporazumom, kot je določeno v členu I.2;

                              (8)

                                 „višja sila“ pomeni katero koli nepredvidljivo in izjemno okoliščino ali dogodek, na katerega upravičenec ali Evropski parlament ne moreta vplivati, ki jima preprečuje izvajanje obveznosti iz tega sporazuma in ki ni posledica napake ali malomarnosti z njune strani ali s strani podizvajalcev, pridruženih subjektov ali tretjih strani, ki prejemajo finančno podporo, in ki ga kljub vsej skrbnosti ni mogoče odpraviti. Za višjo silo ne štejejo: delovni spori, stavke, finančne težave, motnje v storitvah, napake na opremi ali materialu ali zamude pri njihovem zagotavljanju, razen če so neposredna posledica zadevnega primera višje sile;

                              (9)

                                 „uradno obvestiti“ pomeni sporočiti pisno po pošti ali elektronski pošti z dokazilom o dostavi;

                              (10)

                                 „goljufija“ pomeni vsako naklepno dejanje ali opustitev dejanja, ki vpliva na finančne interese Unije in je povezano z uporabo ali predložitvijo lažnih, nepravilnih ali nepopolnih izjav ali dokumentov ali z nerazkritjem informacij, ki kršijo posebne obveznosti;

                              (11)

                                 „financiranje“ pomeni neposredne finančne prispevke v smislu naslova XI finančne uredbe in poglavja IV Uredbe (EU, Euratom) št. 1141/2014;

                              (12)

                                 „nepravilnost“ pomeni kršitev določbe prava Unije, ki je posledica dejanja ali opustitve dejanja s strani upravičenca, ki je ali bi lahko škodilo proračunu Unije;

                              (13)

                                 „lastna sredstva“ pomeni zunanje vire financiranja, ki niso financiranje s strani Unije. Na primer donacije, prispevki članov (kot je določeno v točkah 7 in 8 člena 2 Uredbe (EU, Euratom) št. 1141/2014) itd.;

                              (14)

                                 „povezana oseba“ pomeni osebo, ki je pooblaščena, da zastopa upravičenca ali sprejema odločitve v njegovem imenu;

                              (15)

                                 „resna napaka“ pomeni kršitev določbe sporazuma, ki je posledica dejanja ali opustitve dejanja, ki je povzročila ali bi lahko povzročila izgubo v proračunu Evropske unije.

                     ČLEN II.2 – SPLOŠNE OBVEZNOSTI UPRAVIČENCA

                  Upravičenec:

                              (a)

                              edini nosi odgovornost in dokazno breme za spoštovanje vseh zakonskih obveznosti, ki so mu naložene;

                              (b)

                              mora povrniti celotno škodo, ki je bila povzročena Evropskemu parlamentu z izvajanjem (tudi z nepravilnim izvajanjem) tega sporazuma, razen v primeru višje sile;

                              (c)

                              je edini odgovoren do tretjih strani, tudi za škodo, povzročeno med izvajanjem tega sporazuma;

                              (d)

                              Evropski parlament nemudoma obvesti o vsakršni spremembi v pravnem, finančnem, tehničnem, organizacijskem ali lastniškem stanju ali o vsakršni spremembi imena, naslova ali zakonitega zastopnika;

                              (e)

                              sprejme vse potrebne ukrepe, da prepreči nastanek nasprotja interesov.

                     ČLEN II.3 – OBVEZNOSTI V ZVEZI Z BANČNIM RAČUNOM

                  Račun ali podračun iz člena I.6 mora omogočati identifikacijo sredstev, ki jih izplača Evropski parlament, in mora biti namenjen izključno prejemanju sredstev iz člena I.5, ki jih izplača Evropski parlament.
                  Če sredstva, izplačana na ta račun kot predplačilo, po pravu države članice, v kateri je račun odprt, prinašajo obresti ali enakovredne koristi, jih Evropski parlament izterja v skladu s pogoji iz člena II.26 in v skladu s členom 228(5) finančne uredbe.
                  V nobenem primeru pa se sredstva, ki jih izplača Evropski parlament, ne uporabijo v špekulativne namene.
                  Predplačilo ostane v lasti Unije, dokler se ne obračuna na podlagi končnega zneska.

                     ČLEN II.4 – ODGOVORNOST ZA ŠKODO

                  Evropski parlament ni odgovoren za škodo, ki jo povzroči ali utrpi upravičenec, vključno s škodo, ki jo povzroči tretji strani, in je posledica izvajanja tega sporazuma ali nastane med njegovim izvajanjem.
                  Razen v primerih višje sile upravičenec ali povezana oseba Evropskemu parlamentu povrne škodo, ki je nastala zaradi izvajanja tega sporazuma ali ker se ta sporazum ni v celoti izvajal v skladu z njegovimi določbami.

                     ČLEN II.5 – ZAUPNOST

                  Če v tem sporazumu, v členu 32 Uredbe (EU, Euratom) št. 1141/2014 ali v drugih veljavnih pravnih aktih Unije ni določeno drugače, se Evropski parlament in upravičenec zavežeta, da bosta varovala zaupnost vsakega dokumenta, informacije ali drugega gradiva, ki je neposredno povezano s predmetom tega sporazuma.

                     ČLEN II.6 – OBDELAVA OSEBNIH PODATKOV

                  Vsi osebni podatki, zbrani v zvezi s tem sporazumom, se obdelujejo v skladu s členom 33 Uredbe (EU, Euratom) št. 1141/2014. Vsaka obdelava osebnih podatkov s strani Evropskega parlamenta mora biti skladna z Uredbo (EU) 2018/1725 Evropskega parlamenta in Sveta (3).
                  Ti podatki se obdelujejo samo za izvrševanje in spremljanje sporazuma, brez poseganja v možnost, da se po potrebi sporočijo organom, pristojnim za nadzor in revizijo v skladu s pravom Unije.
                  Za obdelavo osebnih podatkov s strani upravičenca v zvezi s tem sporazumom se uporablja Uredba (EU) 2016/679 Evropskega parlamenta in Sveta (4). Brez poseganja v druge primere, določene v navedeni uredbi, je obdelava osebnih podatkov v zvezi s tem sporazumom dovoljena le, če je potrebna za izvajanje tega sporazuma.

                     ČLEN II.7 – VODENJE EVIDENCE

                  V skladu s členom 232 finančne uredbe upravičenec hrani vse evidence in dokazila o izvajanju sporazuma pet let po zadnjem plačilu v zvezi s prispevkom.
                  Dokumenti, ki se nanašajo na revizijo, prizive, pravne spore ali poravnavo zahtevkov, ki izhajajo iz uporabe finančnih sredstev, ali na preiskave Evropskega javnega tožilstva oziroma Evropskega urada za boj proti goljufijam (OLAF), če je bil prejemnik o njih obveščen, se hranijo, dokler te revizije, prizivi, pravni spori, poravnave zahtevkov ali preiskave niso končani.

                     ČLEN II.8 – PREPOZNAVNOST FINANCIRANJA UNIJE

                  II.8.1   Informacije o financiranju Unije

                  V vseh sporočilih in publikacijah upravičenca, ki se nanašajo na financiranje Unije, tudi na konferencah ali seminarjih, oziroma v informacijskem in promocijskem materialu (brošure, letaki, plakati, predstavitve ali v elektronski obliki itd.) se navede, da je program prejel finančno podporo Evropskega parlamenta, razen če slednji zahteva nasprotno ali je bilo dogovorjeno drugače.
                  II.8.2   Izjave, ki izključujejo odgovornost Evropskega parlamenta

                  V vseh sporočilih in publikacijah upravičenca v kateri koli obliki in prek katerega koli medija mora biti navedeno, da zavezujejo samo avtorja in da Evropski parlament ni odgovoren za morebitno uporabo informacij, ki jih vsebujejo.
                  II.8.3   Objava podatkov s strani Evropskega parlamenta

                  Evropski parlament na spletišču objavi vse informacije, določene v členu 32 Uredbe (EU, Euratom) št. 1141/2014.

                     ČLEN II.9 – ODDAJA NAROČIL S STRANI UPRAVIČENCA

                  II.9.1   Načela

                  V skladu s členom 222(2) finančne uredbe se finančna sredstva lahko uporabijo za povračilo odhodkov v zvezi s pogodbami, ki jih je sklenil upravičenec, če ob oddaji naročila ni obstajalo nasprotje interesov.
                  Za naročila, katerih vrednost je višja od 60 000 EUR na dobavitelja za blago ali storitev, upravičenec pridobi najmanj tri ponudbe, ki so prispele na podlagi pisnega povabila k oddaji ponudb, v katerem so podrobno navedene zahteve za javno naročilo. Pogodbe se ne smejo sklepati za več kot pet let.
                  Če na pisno povabilo k oddaji ponudb upravičenec prejme manj kot tri ponudbe, mora dokazati, da jih za zadevno naročilo ni bilo mogoče pridobiti več.
                  II.9.2   Vodenje evidence

                  Upravičenec vodi evidenco o oceni ponudb in pisno utemelji izbiro končnega dobavitelja.
                  II.9.3   Nadzor

                  Upravičenec zagotovi, da lahko Evropski parlament, Organ za evropske politične stranke in evropske politične fundacije, Evropsko računsko sodišče in Evropski urad za boj proti goljufijam (OLAF) v skladu s poglavjem V Uredbe (EU, Euratom) št. 1141/2014 in členom 231 finančne uredbe uveljavljajo svoje nadzorne pristojnosti. Upravičenec zagotovi, da pogodbe, sklenjene s tretjimi stranmi, omogočajo uveljavljanje teh pristojnosti tudi do teh tretjih strani.
                  II.9.4   Odgovornost

                  Upravičenec je edini odgovoren za izvajanje tega sporazuma in ravnanje v skladu z njegovimi določbami. Upravičenec se zaveže, da bo poskrbel, da se izvajalec naročila odpove vsem pravicam v razmerju do Evropskega parlamenta na podlagi sporazuma.

                     ČLEN II.10 – FINANČNA PODPORA PRIDRUŽENIM SUBJEKTOM

                  Finančna podpora upravičenca pridruženim subjektom v smislu člena 222(3) finančne uredbe lahko velja za povračljivi odhodek, če so izpolnjeni naslednji pogoji:

                              (a)

                              finančna podpora upravičenca se zagotovi naslednjim pridruženim subjektom: … [vstaviti imena morebitnih upravičencev, navedenih na obrazcu za prijavo];

                              (b)

                              ti subjekti so del upravne organizacije upravičenca, kot je določeno v statutu upravičenca;

                              (c)

                              finančna podpora za vsak subjekt ne presega 100 000 EUR;

                              (d)

                              pridruženi subjekt jo porabi za povračljive odhodke;

                              (e)

                              pavšalni znesek, izplačan pridruženemu subjektu, ne presega četrtine celotne finančne podpore temu subjektu;

                              (f)

                              upravičenec jamči za morebitno izterjavo takšne finančne podpore.

                        Upravičenec zagotovi, da lahko Evropski parlament, Organ za evropske politične stranke in evropske politične fundacije, Evropsko računsko sodišče in Evropski urad za boj proti goljufijam (OLAF) v skladu s poglavjem V Uredbe (EU, Euratom) št. 1141/2014 uveljavljajo svoje nadzorne pristojnosti.

                     ČLEN II.11 – VIŠJA SILA

                  Če je Evropski parlament ali upravičenec soočen s primerom višje sile, to nemudoma sporoči drugi strani s priporočenim pismom s povratnico ali enakovrednim obvestilom, pri čemer navede naravo, verjetno trajanje in verjetne učinke zadevnega primera višje sile.
                  Evropski parlament in upravičenec si, kolikor je mogoče, prizadevata, da bi zmanjšala škodo, ki bi jo povzročila višja sila.
                  Šteje se, da ne Evropski parlament ne upravičenec nista kršila obveznosti v skladu s tem sporazumom, če jima je izpolnjevanje teh obveznosti preprečila višja sila.

                     ČLEN II.12 – ZAČASNA USTAVITEV FINANCIRANJA

                  II.12.1   Razlogi za začasno ustavitev

                  Evropski parlament ima v skladu z veljavnimi pravili iz finančne uredbe pravico do začasne ustavitve financiranja v naslednjih primerih:

                              (i)

                              če sumi, da upravičenec ni izpolnil svojih obveznosti v zvezi s porabo prispevkov iz člena 228 finančne uredbe, dokler tega ne preveri, ali

                              (ii)

                              če so bile upravičencu izrečene finančne sankcije v skladu s členom 27(4) Uredbe (EU, Euratom) št. 1141/2014, dokler finančne sankcije niso plačane.

                        II.12.2   Postopek za začasno ustavitev

                        Korak 1
                      – Pred začasno ustavitvijo financiranja Evropski parlament pošlje upravičencu uradno obvestilo o svoji nameri, navede razloge za takšno odločitev in upravičenca pozove, naj posreduje pripombe v 30 koledarskih dneh od prejema uradnega obvestila.

                        Korak 2
                      – Če Evropski parlament po preteku časa za posredovanje pripomb sklene, da ne bo nadaljeval postopka za začasno ustavitev, pošlje upravičencu uradno obvestilo o svoji odločitvi.
                  Če Evropski parlament po preteku časa za posredovanje pripomb sklene, da bo nadaljeval postopek za začasno ustavitev, pošlje upravičencu uradno obvestilo z obrazloženo odločitvijo o začasni ustavitvi ter ga seznani:

                              (i)

                              z okvirnim datumom za zaključek potrebnega preverjanja v primerih iz točke (i) člena II.12.1 ter

                              (ii)

                              s pravnimi sredstvi.

                        II.12.3   Posledice začasne ustavitve

                  Evropski parlament zaradi začasne ustavitve upravičencu ne izplača sredstev, dokler se ne zaključi preverjanje iz točke (i) člena II.12.2, navedeno v koraku 2, ali dokler ni več razlogov za izvajanje začasne ustavitve. To ne posega v pravico Evropskega parlamenta, da odpravi ali razveljavi sklep o financiranju iz členov II.13 in II.14.
                  II.12.4   Nadaljevanje izplačevanja

                  V trenutku, ko ni več razlogov za začasno ustavitev plačila, se začnejo ponovno izvajati vsa plačila in Evropski parlament o tem uradno obvesti upravičenca.

                     ČLEN II.13 – ODPRAVA SKLEPA O FINANCIRANJU S STRANI EVROPSKEGA PARLAMENTA

                  II.13.1   Razlogi za odpravo

                  Evropski parlament je pristojen, da odpravi sklep o financiranju na podlagi odločitve Organa, da upravičenca izbriše iz registra, razen v primerih iz člena 30(2) Uredbe (EU, Euratom) št. 1141/2014.
                  II.13.2   Postopek za odpravo

                        Korak 1
                      – Preden odpravi sklep o financiranju, Evropski parlament pošlje upravičencu uradno obvestilo o svoji nameri, navede razloge za takšno odločitev in upravičenca pozove, naj posreduje pripombe v 30 koledarskih dneh od prejema uradnega obvestila.

                        Korak 2
                      – Če Evropski parlament po preteku časa za posredovanje pripomb sklene, da ne bo odpravil sklepa o financiranju, pošlje upravičencu uradno obvestilo o svoji odločitvi.
                  Če Evropski parlament po preteku časa za posredovanje pripomb sklene, da bo odpravil sklep o financiranju, pošlje upravičencu uradno obvestilo z obrazloženo odločitvijo o odpravi.

                        Korak 3
                      – Evropski parlament po sprejetju odločitve o odpravi sklepa o financiranju nemudoma obvesti upravičenca o prenehanju sporazuma o dodelitvi sredstev.
                  II.13.3   Posledice odprave

                  Sklep o odpravi sklepa o financiranju je retroaktiven in velja od datuma sprejetja sklepa o financiranju.
                  Prenehanje sporazuma o prispevku začne veljati takoj po uradnem obvestilu upravičencu.
                  Vsak znesek, ki se plača na podlagi sporazuma o prispevku, se šteje za neupravičeno plačilo in se izterja v skladu z veljavnimi pravili finančne uredbe.

                     ČLEN II.14 – RAZVELJAVITEV SKLEPA O FINANCIRANJU

                  II.14.1   Razveljavitev na zahtevo upravičenca

                  Upravičenec lahko zahteva razveljavitev sklepa o financiranju.
                  Upravičenec Evropski parlament uradno obvesti o svoji zahtevi za razveljavitev, pri čemer navede:

                              (a)

                              razloge za razveljavitev ter

                              (b)

                              datum, ko se sklep o financiranju razveljavi, kar pa ne sme biti pred datumom, ko je bilo poslano uradno obvestilo.

                        Razveljavitev sklepa o financiranju začne veljati na dan, določen v sklepu o razveljavitvi, oziroma, če ta dan ni določen, na dan, ko je bil upravičenec o sklepu uradno obveščen. Po razveljavitvi sklepa o financiranju Evropski parlament nemudoma odpove sporazum o prispevku z učinkom na isti dan.
                  II.14.2   Razveljavitev s strani Evropskega parlamenta

                  II.14.2.A   Razlogi za razveljavitev

                  Evropski parlament je pristojen, da v katerem koli od naslednjih primerov sprejme sklep o razveljavitvi sklepa o financiranju:

                              (a)

                              na podlagi odločitve Organa za evropske politične stranke in evropske politične fundacije, da upravičenca izbriše iz registra, v primerih iz člena 30(2) Uredbe (EU, Euratom) št. 1141/2014;

                              (b)

                              če upravičenec ne izpolnjuje več pogojev iz člena 18(2) Uredbe (ES, Euratom) št. 1141/2014;

                              (c)

                              če ugotovi, da upravičenec ni izpolnil svojih obveznosti v zvezi s porabo prispevkov iz člena 228 finančne uredbe;

                              (d)

                              če je upravičenec v stečaju, v postopku likvidacije ali v drugem podobnem postopku.

                        II.14.2.B   Postopek za razveljavitev

                        Korak 1
                      – Preden se sklep o financiranju razveljavi, Evropski parlament pošlje upravičencu uradno obvestilo o svoji nameri, navede razloge za takšno odločitev in upravičenca pozove, naj posreduje pripombe v 30 koledarskih dneh od prejema uradnega obvestila.

                        Korak 2
                      – Če Evropski parlament po preteku časa za posredovanje pripomb sklene, da ne bo razveljavil sklepa o financiranju, pošlje upravičencu uradno obvestilo o svoji odločitvi.
                  Če Evropski parlament po preteku časa za posredovanje pripomb sklene, da bo razveljavil sklep o financiranju, pošlje upravičencu uradno obvestilo z obrazloženo odločitvijo.

                        Korak 3
                      — Evropski parlament po sprejetju odločitve o razveljavitvi sklepa o financiranju nemudoma obvesti upravičenca o prenehanju sporazuma o prispevku.
                  II.14.3   Posledice razveljavitve

                  Razveljavitev sklepa o financiranju začne veljati ex nunc na dan, določen v sklepu o razveljavitvi, oziroma, če ta dan ni določen, na dan, ko je bil upravičenec o navedeni odločitvi obveščen. Prenehanje sporazuma o prispevku začne veljati na isti dan.
                  Stroški, ki jih je upravičenec dejansko imel od dne, ko začne veljati razveljavitev sklepa o financiranju, se štejejo za nepovračljive odhodke, ustrezno predplačilo pa se izterja v skladu z veljavnimi pravili finančne uredbe.

                     ČLEN II.15 – PRENOS

                  Upravičenec ne more prenesti svojih zahtevkov za plačilo Evropskemu parlamentu na tretjo stran, razen če to Evropski parlament odobri vnaprej na podlagi obrazložene pisne zahteve upravičenca.
                  Če Evropski parlament prenosa ne odobri pisno ali če niso izpolnjeni pogoji za tako odobritev, prenos nima pravnega učinka.
                  Prenos upravičenca v nobenem primeru ne odvezuje obveznosti do Evropskega parlamenta.

                     ČLEN II.16 – ZAMUDNE OBRESTI

                  Če Evropski parlament plačila ne izvrši v roku, upravičencu pripadajo zamudne obresti po obrestni meri, ki jo Evropska centralna banka uporablja za svoje operacije glavnega refinanciranja v eurih (v nadaljnjem besedilu: referenčna obrestna mera), zvišani za tri točke in pol. Referenčna obrestna mera je tista, ki velja prvi dan v mesecu končnega roka za plačilo, kot je objavljena v seriji C Uradnega lista Evropske unije.
                  Če Evropski parlament začasno ustavi plačila v skladu s členom II.12, se to ne šteje za zamudo v plačilu.
                  Zamudne obresti se zaračunajo za čas od dneva po datumu, določenem za plačilo, do vključno dne, ko je bilo plačilo dejansko izvršeno.
                  Če so izračunane obresti nižje ali enake 200 EUR, jih Evropski parlament, ne glede na prvi pododstavek, upravičencu plača samo na njegovo zahtevo, predloženo v dveh mesecih po prejemu zapoznelega plačila.

                     ČLEN II.17 – VELJAVNO PRAVO

                  Sporazum ureja veljavno pravo Unije, zlasti Uredba (EU, Euratom) št. 1141/2014 in veljavna pravila finančne uredbe, ki se uporabljajo v celoti. Po potrebi jih dopolnjuje nacionalno pravo države članice, v kateri je sedež upravičenca.

                     ČLEN II.18 – PRAVICA DO IZJAVE

                  V primerih, ko lahko upravičenec ali fizična oseba iz člena 27a Uredbe (EU, Euratom) št. 1141/2014 v skladu s tem sporazumom predloži pripombe, ima za predložitev pisnih pripomb na voljo 10 delovnih dni, razen če je izrecno določeno drugače. To obdobje se lahko na obrazloženo zahtevo upravičenca ali fizične osebe podaljša enkrat, in sicer za nadaljnjih 10 delovnih dni.

                     DEL B: FINANČNE DOLOČBE

                     ČLEN II.19 – POVRAČLJIVI ODHODKI

                  II.19.1   Pogoji

                  Stroški štejejo za upravičene za povračilo iz sredstev Unije in skladne s členom 228 finančne uredbe, če ustrezajo naslednjim merilom:

                              (a)

                              so v neposredni zvezi s predmetom sporazuma in določeni v oceni proračuna, ki je priložena sporazumu;

                              (b)

                              so potrebni za izvajanje sporazuma;

                              (c)

                              so razumni, utemeljeni in v skladu z načeli dobrega finančnega poslovodenja, zlasti glede gospodarnosti in učinkovitosti;

                              (d)

                              nastanejo v obdobju upravičenosti, opredeljenem v členu I.2, razen stroškov, povezanih z letnimi poročili in potrdili o računovodskih izkazih ter s tem povezanimi računi;

                              (e)

                              so dejansko nastali upravičencu;

                              (f)

                              so določljivi, preverljivi in evidentirani v računovodskih izkazih upravičenca v skladu z računovodskimi standardi, ki se uporabljajo zanje;

                              (g)

                              so v skladu z določbami veljavne davčne in socialnovarstvene zakonodaje;

                              (h)

                              so v skladu s prvim odstavkom člena II.9.1 in na splošno z drugim odstavkom člena II.9.1.

                        Upravičenčevi računovodski postopki in postopki notranje revizije morajo omogočati neposredno uskladitev stroškov in prihodkov iz letnega poročila z računovodskimi izkazi in ustreznimi dokazili.
                  II.19.2   Primeri povračljivih odhodkov

                  Povračljivi so predvsem naslednji stroški poslovanja, če ustrezajo merilom iz člena II.19.1 in brez poseganja v člen 228 finančne uredbe:

                              (a)

                              upravni stroški in stroški, povezani s tehnično pomočjo, sestanki, raziskovanjem, čezmejnimi prireditvami, študijami, obveščanjem in publikacijami;

                              (b)

                              stroški zaposlenih, ki vključujejo dejanske plače, socialne prispevke in druge statutarne stroške, vezane na prejemke, če ne presegajo povprečne stopnje, ki je običajna pri plačni politiki upravičenca;

                              (c)

                              potni stroški in stroški bivanja za zaposlene, če ustrezajo običajni praksi upravičenca glede potnih stroškov;

                              (d)

                              stroški amortizacije opreme ali drugih sredstev (novih ali rabljenih), kot so knjiženi v računovodskih izkazih upravičenca, če so bila sredstva:

                                          (i)

                                          odpisana v skladu z mednarodnimi računovodskimi standardi ter običajno računovodsko prakso upravičenca; ter

                                          (ii)

                                          nabavljena v skladu s prvim odstavkom člena II.9.1 in na splošno z drugim odstavkom člena II.9.1 v obdobju upravičenosti;

                              (e)

                              stroški za potrošni material in potrebščine ter stroški drugih pogodb, pod pogojem da:

                                          (i)

                                          so nabavljeni v skladu s prvim odstavkom člena II.9.1 in na splošno z drugim odstavkom člena II.9.1; in

                                          (ii)

                                          se neposredno dodelijo za predmet sporazuma;

                              (f)

                              stroški, ki izhajajo neposredno iz zahtev sporazuma, vključno, če je to ustrezno, s stroški finančnih storitev (predvsem stroški finančnih jamstev), če se te storitve naročijo v skladu s prvim odstavkom člena II.9.1 in na splošno z drugim odstavkom člena II.9.1.

                     ČLEN II.20 – NEPOVRAČLJIVI ODHODKI

                  Brez poseganja v člen II.19.1 tega sporazuma in člen 228 finančne uredbe so nepovračljivi naslednji stroški:

                              (a)

                              donos kapitala in dividende, ki jih izplača upravičenec;

                              (b)

                              dolgovi in stroški servisiranja dolgov;

                              (c)

                              rezervacije za izgube ali dolgove;

                              (d)

                              dolgovane obresti;

                              (e)

                              dvomljivi dolgovi;

                              (f)

                              izgube zaradi tečajnih razlik;

                              (g)

                              stroški nakazil Evropskega parlamenta, ki jih zaračuna banka upravičenca;

                              (h)

                              stroški, ki jih prijavi upravičenec v okviru drugega ukrepa, ki prejema nepovratna sredstva iz proračuna Unije;

                              (i)

                              prispevki v naravi;

                              (j)

                              čezmerni ali nesmotrni odhodki;

                              (k)

                              odbitni DDV;

                              (l)

                              prepovedano financiranje nekaterih tretjih strani v skladu s členom 22 Uredbe (EU, Euratom) št. 1141/2014 in členom 222(3) finančne uredbe.

                     ČLEN II.21 – PRISPEVKI V NARAVI

                  Evropski parlament upravičencu dovoli prejemanje prispevkov v naravi med izvajanjem sporazuma, če vrednost teh prispevkov ne presega:

                              (a)

                              stroškov, ki so dejansko nastali in so ustrezno utemeljeni v računovodskih dokumentih tretjih strani, ki so upravičencu te prispevke dale brezplačno, vendar prevzamejo ustrezne stroške;

                              (b)

                              če takih dokumentov ni, stroškov, ki ustrezajo tistim, ki so splošno sprejeti na zadevnem trgu;

                              (c)

                              njihove vrednosti, sprejete v oceni proračuna;

                              (d)

                              50 % lastnih sredstev, sprejetih v oceni proračuna.

                        Prispevki v naravi:

                              (a)

                              se v oceni proračuna predstavijo ločeno, da odrazijo vsa sredstva;

                              (b)

                              so skladni s členom 20 Uredbe (EU, Euratom) št. 1141/2014 ter z nacionalnimi davčnimi pravili in pravili na področju socialne varnosti;

                              (c)

                              se sprejmejo samo začasno, če jih potrdi zunanji revizor in jih dopušča sklep o končnem znesku financiranja;

                              (d)

                              ne smejo biti nepremičnine.

                     ČLEN II.22 – PRORAČUNSKE PRERAZPOREDITVE

                  Upravičenec lahko prilagodi oceno proračuna, določeno v prilogi, in sicer s prerazporeditvami med različnimi proračunskimi kategorijami. Za prilagoditev ni potrebna sprememba sporazuma. Te prerazporeditve je treba utemeljiti v letnem poročilu.

                     ČLEN II.23 – OBVEZNOST POROČANJA

                  II.23.1   Letno poročilo

                  Po možnosti do 15. maja in najpozneje do 30. junija po koncu proračunskega leta N upravičenec predloži letno poročilo, ki je sestavljeno iz:

                              (a)

                              letnih računovodskih izkazov in spremnih pojasnil, ki zajemajo upravičenčeve prihodke in stroške, sredstva in obveznosti na začetku in koncu proračunskega leta v skladu s pravom, ki se uporablja v državi članici, kjer je sedež upravičenca;

                              (b)

                              letnih računovodskih izkazov, pripravljenih v skladu z mednarodnimi računovodskimi standardi, opredeljenimi v členu 2 Uredbe (ES) št. 1606/2002 Evropskega parlamenta in Sveta (5);

                              (c)

                              seznama donatorjev in dajalcev prispevkov ter njihovih donacij ali prispevkov, ki se sporočijo v skladu s členom 20 Uredbe (EU, Euratom) št. 1141/2014;

                              (d)

                              poročila o dejavnostih;

                              (e)

                              računovodskega izkaza, ki temelji na strukturi ocene proračuna;

                              (f)

                              podrobnih knjigovodskih računov v zvezi s prihodki, stroški, sredstvi in obveznostmi;

                              (g)

                              uskladitve računovodskega izkaza iz točke (e) s podrobnimi knjigovodskimi računi iz točke (f);

                              (h)

                              seznama dobaviteljev, ki so v zadevnem proračunskem letu upravičencu zaračunali znesek, ki presega 10 000 EUR, v katerem se navedejo ime in naslov dobavitelja ter obseg dobavljenega blaga in opravljenih storitev.

                        Informacije, vključene v letno poročilo, morajo zadostovati za določitev končnega zneska financiranja.
                  II.23.2   Poročilo o zunanji reviziji

                  Evropski parlament prejme neposredno od neodvisnih zunanjih organov ali strokovnjakov, pooblaščenih v skladu s členom 23(3) Uredbe (EU, Euratom) št. 1141/2014, poročilo o zunanji reviziji iz člena 23(1) Uredbe (EU, Euratom) št. 1141/2014.
                  Namen zunanje revizije je potrditi zanesljivost računovodskih izkazov ter zakonitost in pravilnost njihovih odhodkov, zlasti da:

                              (a)

                              so računovodski izkazi pripravljeni v skladu z nacionalnim pravom, ki velja za upravičenca, brez bistveno napačnih navedb ter so resničen in pošten prikaz finančnega stanja in poslovnih rezultatov;

                              (b)

                              so računovodski izkazi pripravljeni v skladu z mednarodnimi računovodskimi standardi, opredeljenimi v členu 2 Uredbe (ES) št. 1606/2002;

                              (c)

                              so prijavljeni stroški dejansko nastali;

                              (d)

                              je izkaz prihodkov izčrpen;

                              (e)

                              so finančni dokumenti, ki jih je upravičenec predložil Parlamentu, skladni s finančnimi določbami sporazuma;

                              (f)

                              so izpolnjene obveznosti, ki izhajajo iz Uredbe (EU, Euratom) št. 1141/2014, zlasti iz člena 20;

                              (g)

                              so izpolnjene obveznosti iz sporazuma, zlasti iz člena II.9 in člena II.19;

                              (h)

                              je upravičenec dejansko prejel prispevke v naravi ter so ti bili ocenjeni v skladu z veljavnimi pravili;

                              (i)

                              se je neporabljeni del sredstev Unije prenesel v naslednje proračunsko leto;

                              (j)

                              se je neporabljeni del sredstev Unije uporabil v skladu s členom 228(2) finančne uredbe;

                              (k)

                              je bil morebitni presežek lastnih sredstev prenesen v rezervo.

                     ČLEN II.24 – SKLEP O LETNEM POROČILU

                  Evropski parlament do 30. septembra leta, ki sledi proračunskemu letu N, sprejme ali zavrne letno poročilo, kot je določeno v členu II.23.1.
                  Če se Evropski parlament v roku šestih mesecev po prejemu letnega poročila ne odzove pisno, velja, da je letno poročilo odobreno.
                  Odobritev letnega poročila ne posega v določitev končnega zneska financiranja iz člena II.25, s katero Evropski parlament sprejme končno odločitev o upravičenosti stroškov.
                  Evropski parlament lahko od upravičenca zahteva dodatne informacije, da bi lahko sprejel sklep o letnem poročilu. Če te informacije zahteva, se rok za sprejetje sklepa o letnem poročilu podaljša, dokler ne prejme in oceni zahtevanih informacij. Rok se lahko tudi podaljša, kadar dodatne informacije zahteva Organ za evropske politične stranke in evropske politične fundacije v skladu s členom 24(4) Uredbe (EU, Euratom) št. 1141/2014.
                  Če so v letnem poročilu velike pomanjkljivosti, ga Evropski parlament lahko zavrne, ne da bi od upravičenca zahteval dodatne informacije, in zahteva, da upravičenec predloži novo poročilo v 15 delovnih dneh.
                  Upravičenca se o zahtevkih za dodatne informacije ali novo poročilo obvesti pisno.
                  V primeru zavrnitve prvotno predloženega letnega poročila in zahtevka za novo poročilo se za novo poročilo uporabi postopek odobritve, določen v tem členu.

                     ČLEN II.25 – SKLEP O KONČNEM ZNESKU FINANCIRANJA

                  II.25.1   Učinek letnega poročila

                  Sklep Evropskega parlamenta, ki določa končni znesek financiranja, temelji na letnem poročilu, odobrenem v skladu s členom II.24. Če Evropski parlament dokončno zavrne letno poročilo ali če upravičenec v predvidenem roku ne predloži letnega poročila, se ne sme določiti povračljivih stroškov s sklepom o končnem znesku financiranja.
                  II.25.2   Prag

                  Končni znesek financiranja je omejen na znesek iz člena I.4. Znesek ne presega niti 90 % povračljivih odhodkov, navedenih v oceni proračuna, niti 90 % dejansko nastalih povračljivih odhodkov.
                  II.25.3   Prenos neporabljenih sredstev

                  Kateri koli del prispevka, ki se ne porabi v proračunskem letu N, za katero je bil dodeljen, se prenese v proračunsko leto N+1 in se porabi za vse povračljive odhodke, nastale do 31. decembra leta N+1. Preostali zneski prispevkov iz prejšnjega leta se ne porabijo za financiranje dela odhodkov, ki ga morajo evropske politične stranke pokriti iz lastnih sredstev.
                  Upravičenec najprej porabi del prispevka, ki ni bil porabljen v proračunskem letu, za katero je bil dodeljen, šele nato pa prispevek, dodeljen po tem letu.
                  II.25.4   Sklep o končnem znesku financiranja

                  Evropski parlament letno preveri skladnost odhodkov z določbami Uredbe (EU, Euratom) št. 1141/2014, finančne uredbe in sporazuma. Vsako leto sprejme sklep o končnem znesku financiranja, o katerem upravičenca ustrezno obvesti.
                  Če je bil znesek financiranja, opredeljen v členu I.4, v celoti porabljen v proračunskem letu N, se končni znesek financiranja določi po zaključku tega proračunskega leta, v letu N+1.
                  V primeru prenosa neporabljenih sredstev v proračunsko leto N+1 se v skladu s členom II.25.3 končni znesek financiranja za leto N določi na naslednji način:

                        Korak 1
                     : Evropski parlament leta N+1 odloči o povračljivih stroških za proračunsko leto N ter o prvem delu končnega zneska financiranja za leto N, ki ustreza tem stroškom. Poleg tega Evropski parlament določi znesek neporabljenih sredstev, dodeljenih za proračunsko leto N, ki se prenesejo v proračunsko leto N+1;

                        Korak 2
                     : Evropski parlament v letu N+2 odloči o povračljivih stroških za proračunsko leto N+1 in določi, kateri od teh stroškov se krijejo z neporabljenimi sredstvi, prenesenimi v proračunsko leto N+1 (drugi del končnega zneska financiranja).
                  Končni znesek financiranja za leto N je vsota zneskov, določenih v korakih 1 in 2.
                  Ob določitvi končnega zneska financiranja se naredi obračun predplačila. V primeru prenosa se ob izvedbi zgoraj navedenih korakov naredi delni obračun predplačila.
                  II.25.5   Izterjava neporabljenih sredstev

                  Preostali del prispevka, dodeljenega za leto N, ki se ne porabi do konca leta N+1, se izterja v skladu s poglavjem 6 naslova IV finančne uredbe.
                  II.25.6   Preostali znesek financiranja

                  Če predplačilo presega končni znesek financiranja, Evropski parlament izterja neupravičeno izplačano predplačilo.
                  Če končni znesek financiranja presega predplačilo, Evropski parlament izplača preostali znesek.
                  II.25.7   Presežek lastnih sredstev

                  (a)   Ustvarjanje posebne rezerve

                  Upravičenec lahko ustvari posebno rezervo iz presežka lastnih sredstev.
                  Presežek lastnih sredstev, ki se prenese na račun za posebno rezervo, je znesek lastnih sredstev, ki presega znesek lastnih sredstev, potrebnih za kritje 10 % povračljivih stroškov, dejansko nastalih v proračunskem letu N. Upravičenec mora pred tem nepovračljive stroške za proračunsko leto N kriti zgolj iz lastnih sredstev.
                  Rezerva se uporabi zgolj za namene sofinanciranja povračljivih in nepovračljivih stroškov, ki jih je treba pokriti iz lastnih sredstev pri izvajanju prihodnjih sporazumov.
                  (b)   Dobiček

                  Dobiček je opredeljen kot presežek prejemkov glede na odhodke.
                  Prejemki vključujejo financiranje iz proračuna Unije in lastna sredstva upravičenca.
                  Prispevki tretjih strani za skupne prireditve se ne štejejo kot lastna sredstva upravičenca. Poleg tega upravičenec ne sme neposredno ali posredno prejeti drugih sredstev iz proračuna Unije. Zlasti so prepovedane donacije iz proračunov političnih skupin Evropskega parlamenta.
                  Presežek, ki se dodeli za posebno rezervo, se ne upošteva pri izračunu dobička.
                  (c)   Izterjava

                  Financiranje ne sme ustvariti dobička za upravičenca. Evropski parlament ima pravico izterjati odstotek dobička, ki ustreza prispevku Unije k povračljivim stroškom.

                     ČLEN II.26 – OBRESTI NA PREDPLAČILO

                  Upravičenec mora obvestiti Evropski parlament o znesku obresti ali enakovrednih ugodnostih, ki izvirajo iz predplačila s strani Evropskega parlamenta.
                  Evropski parlament pri izračunu končnega zneska financiranja odšteje obresti, ki izvirajo iz predplačila. Obresti se ne vključijo v lastna sredstva.

                     ČLEN II.27 – IZTERJAVA

                  Kadar so bili zneski upravičencu neupravičeno plačani ali kadar postopek izterjave upravičujejo pogoji iz sporazuma, Uredbe (EU, Euratom) št. 1141/2014 ali finančne uredbe, upravičenec ali fizična oseba iz člena 30(2) Uredbe (EU, Euratom) št. 1141/2014 Evropskemu parlamentu zadevne zneske vrne pod pogoji in do roka, ki jih določi Evropski parlament.
                  II.27.1   Zamudne obresti

                  Če upravičenec teh zneskov ne vrne do roka, ki ga določi Evropski parlament, slednji poveča dolgovano vsoto za zamudne obresti po stopnji iz člena II.16. Zamudne obresti se obračunajo za obdobje od dneva zapadlosti vračila do vključno dneva, ko Evropski parlament prejme celotno plačilo dolgovanih zneskov.
                  Z vsakim delnim vračilom se najprej odplačajo stroški in zamudne obresti ter šele nato glavnica.
                  II.27.2   Pobot

                  Če Evropski parlament do določenega roka ni prejel vračila, lahko izterja dolgovane zneske s pobotom zneskov, ki jih upravičencu dolguje iz katerega koli razloga v skladu s členom 101 finančne uredbe. V izjemnih okoliščinah, ki jih utemeljuje varstvo finančnih interesov Unije, lahko Evropski parlament izvrši izterjavo s pobotom pred predvidenim datumom plačila. Za to ni potrebno predhodno soglasje upravičenca.
                  II.27.3   Bančni stroški

                  Bančni stroški, ki nastanejo zaradi izterjave zneskov, dolgovanih Evropskemu parlamentu, so v izključno breme upravičenca.

                     ČLEN II.28 – FINANČNO JAMSTVO

                  Če Evropski parlament zahteva finančno jamstvo v skladu s členom 227 finančne uredbe, morajo biti izpolnjeni naslednji pogoji:

                              (a)

                              finančno jamstvo mora izdati banka ali pooblaščena finančna institucija oziroma, na prošnjo upravičenca in s soglasjem Evropskega parlamenta, tretja stran;

                              (b)

                              porok se mora zavezati, da bo poravnal obveznosti na prvi poziv in da od Evropskega parlamenta ne bo zahteval, naj najprej ukrepa proti glavnemu dolžniku (tj. zadevnemu upravičencu); ter

                              (c)

                              finančno jamstvo mora ostati izrecno veljavno, dokler se predplačilo ne izravna z vmesnimi plačili ali preostalim zneskom s strani Evropskega parlamenta; če se preostali znesek izterja, mora finančno jamstvo ostati veljavno, dokler se ne šteje, da je bil dolg v celoti poplačan, Evropski parlament pa mora sprostiti jamstvo v mesecu, ki sledi.

                     ČLEN II.29 – NADZOR

                  II.29.1   Splošne določbe

                  Evropski parlament in Organ za evropske politične stranke in evropske politične fundacije lahko v okviru svojih pristojnosti in v skladu s poglavjem V Uredbe (EU, Euratom) št. 1141/2014 in členom 231(1) finančne uredbe kadar koli izvajata svoje nadzorne pristojnosti, da bi preverila, ali upravičenec v celoti izpolnjuje obveznosti iz sporazuma, Uredbe (EU, Euratom) št. 1141/2014 in finančne uredbe.
                  Upravičenec mora ustrezno sodelovati s pristojnimi organi in jim nuditi vso pomoč, ki jo potrebujejo za izvajanje nadzora.
                  Evropski parlament in Organ za evropske politične stranke in evropske politične fundacije lahko nalogo nadzora preneseta na zunanje organe, ki jih ustrezno pooblastita, da delujejo v njunem imenu (v nadaljnjem besedilu: pooblaščeni organi).
                  II.29.2   Dolžnost hrambe dokumentov

                  Upravičenec v skladu s členom II.7 hrani vse izvirnike dokumentov, zlasti računovodske in davčne evidence, na kakršnem koli primernem mediju, vključno z digitaliziranimi izvirniki, kadar so ti dovoljeni v njegovem nacionalnem pravu, in pod pogoji, ki jih to predpisuje.
                  II.29.3   Obveznost zagotavljanja dokumentov in/ali informacij

                  Upravičenec mora zagotoviti vse dokumente in/ali informacije, vključno z informacijami v elektronski obliki, ki jih zahtevajo Evropski parlament, Organ za evropske politične stranke in evropske politične fundacije oziroma pooblaščeni organ (v nadaljnjem besedilu: pristojni organ).
                  Vsi dokumenti ali informacije, ki jih zagotovi upravičenec, se obdelujejo v skladu s členom II.6.
                  II.29.4   Obiski na kraju samem

                  Pristojni organ lahko izvede obisk na kraju samem v prostorih upravičenca. V ta namen lahko od upravičenca pisno zahteva, da sprejme potrebne ukrepe za tak obisk v primernem roku, ki ga določi pristojni organ.
                  Med obiski na kraju samem upravičenec pristojnemu organu omogoči dostop do objektov in prostorov, kjer se dejavnost izvaja ali se je izvajala, ter do vseh potrebnih informacij, vključno z informacijami v elektronski obliki.
                  Upravičenec zagotovi, da so med obiskom na kraju samem informacije nemudoma na voljo in da se zahtevane informacije predložijo v ustrezni obliki.
                  II.29.5   Kontradiktorni revizijski postopek

                  Na podlagi ugotovitev med nadzornim postopkom Evropski parlament pripravi začasno revizijsko poročilo, ki ga pošlje upravičencu. Upravičenec lahko v 30 koledarskih dneh po prejemu začasnega revizijskega poročila predloži pripombe.
                  Na podlagi ugotovitev iz začasnega revizijskega poročila in morebitnih pripomb upravičenca Evropski parlament pripravi končne ugotovitve revizije v končnem revizijskem poročilu. Končno revizijsko poročilo se upravičencu pošlje v 60 koledarskih dneh po izteku roka za predložitev pripomb na začasno revizijsko poročilo.
                  II.29.6   Posledice ugotovitev revizije

                  Brez poseganja v pravico Evropskega parlamenta, da sprejme ukrepe iz členov II.12 do II.14, ta ustrezno upošteva končne ugotovitve revizije pri določanju končnega zneska financiranja.
                  O primerih morebitnih goljufij ali hudih kršitev veljavnih pravil, razkritih v končnih ugotovitvah revizije, se obvestijo pristojni nacionalni organi ali organi Unije za nadaljnje ukrepanje.
                  Evropski parlament lahko na podlagi končnih ugotovitev revizije retroaktivno prilagodi sklep o končnem znesku financiranja.
                  II.29.7   Pravica urada OLAF do nadzora

                  Evropski urad za boj proti goljufijam (urad OLAF) izvršuje svojo pravico do nadzora upravičenca v skladu z veljavnimi pravili, zlasti z Uredbo Sveta (Euratom, ES) št. 2185/96 (6), Uredbo (EU, Euratom) št. 883/2013 Evropskega parlamenta in Sveta (7), členom 231(1) finančne uredbe ter členoma 24(4) in 25(7) Uredbe (EU, Euratom) št. 1141/2014.
                  Upravičenec mora ustrezno sodelovati z uradom OLAF in mu nuditi vso pomoč, ki jo potrebuje za izvajanje nadzora.
                  Evropski parlament lahko kadar koli retroaktivno prilagodi sklep o končnem znesku financiranja na podlagi ugotovitev, ki jih prejme od Evropskega urada za boj proti goljufijam (urada OLAF) v skladu s členom 25(7) Uredbe (EU, Euratom) št. 1141/2014. Preden se Evropski parlament odloči, da bo retroaktivno prilagodil sklep o končnem znesku financiranja, se upravičenec ustrezno obvesti o ugotovitvah in o nameri Parlamenta, da bo prilagodil sklep o končnem znesku financiranja, omogoči se mu tudi, da predstavi svoje pripombe.
                  II.29.8   Pravica Evropskega računskega sodišča do nadzora

                  Evropsko računsko sodišče izvršuje svojo pravico do nadzora v skladu z veljavnimi pravili, zlasti s členom 231(1) finančne uredbe in členom 25(6) Uredbe (EU, Euratom) št. 1141/2014. Pri tem se uporabljata člena II.29.3 in II.29.4.
                  Upravičenec mora ustrezno sodelovati z Računskim sodiščem in mu nuditi vso pomoč, ki jo potrebuje za izvajanje nadzora.
                  II.29.9   Neizpolnjevanje obveznosti iz člena II.29.1 do 4

                  Če upravičenec ne izpolni obveznosti iz člena II.29.1 do 4, lahko Evropski parlament šteje za nepovračljive vse stroške, ki jih upravičenec ni zadovoljivo utemeljil.

                     PODPISI

                        Za upravičenca
                        [priimek/ime/funkcija]
                        [podpis]
                        V [kraj], dne [datum]

                        Za Evropski parlament
                        [priimek/ime]
                        [podpis]
                        V [kraj], dne [datum]

                        Kopija v angleščini.

                  Priloga

                     OCENA PRORAČUNA

                                 Odhodki

                              Povračljivi odhodki

                              Proračun

                              Realizacija

                                 A.1: Stroški zaposlenih

                                          1.

                                          Plače

                                          2.

                                          Prispevki

                                          3.

                                          Strokovno usposabljanje

                                          4.

                                          Stroški službenih potovanj

                                          5.

                                          Drugi stroški zaposlenih

                                 A.2: Stroški infrastrukture in poslovanja

                                          1.

                                          Najemnina, tekoči stroški in stroški vzdrževanja

                                          2.

                                          Stroški namestitve, uporabe in vzdrževanja opreme

                                          3.

                                          Stroški amortizacije premičnin in nepremičnin

                                          4.

                                          Pisarniške potrebščine in material

                                          5.

                                          Stroški za poštnino in telekomunikacije

                                          6.

                                          Stroški tiskanja, prevajanja in razmnoževanja

                                          7.

                                          Drugi infrastrukturni stroški

                                 A.3: Upravni stroški

                                          1.

                                          Stroški dokumentacije (časopisi, tiskovne agencije, podatkovne zbirke)

                                          2.

                                          Stroški študij in raziskav

                                          3.

                                          Pravni stroški

                                          4.

                                          Knjigovodski in revizijski stroški

                                          5.

                                          Drugi upravni stroški

                                          6.

                                          Podpora pridruženim subjektom

                                 A.4: Stroški sestankov in reprezentančni stroški

                                          1.

                                          Stroški sestankov

                                          2.

                                          Udeležba na seminarjih in konferencah

                                          3.

                                          Reprezentančni stroški

                                          4.

                                          Stroški za vabila

                                          5.

                                          Drugi stroški zaradi sestankov

                                 A.5: Stroški obveščanja in objav

                                          1.

                                          Stroški objav

                                          2.

                                          Oblikovanje in vzdrževanje spletnih mest

                                          3.

                                          Stroški oglaševanja

                                          4.

                                          Komunikacijski in promocijski material

                                          5.

                                          Seminarji in razstave

                                          6.

                                          Volilne kampanje

                                          7.

                                          Drugi stroški obveščanja

                              A. SKUPNI POVRAČLJIVI ODHODKI

                                 Nepovračljivi odhodki

                                          1.

                                          Pripis v druge postavke

                                          2.

                                          Finančni stroški

                                          3.

                                          Izgube zaradi tečajnih razlik

                                          4.

                                          Dvomljive terjatve do tretjih strani

                                          5.

                                          Drugo (navedite)

                                          6.

                                          Prispevki v naravi

                              B. SKUPNI NEPOVRAČLJIVI ODHODKI

                              C. SKUPNI ODHODKI

                                 Prihodki

                              Proračun

                              Realizacija

                              D.1-1. Financiranje Evropskega parlamenta, preneseno iz proračunskega leta N-1

                              n/a

                              D.1-2. Financiranje Evropskega parlamenta, dodeljeno za proračunsko leto N

                              D.1. Financiranje Evropskega parlamenta, porabljeno za kritje 90 % povračljivih odhodkov v letu N

                              D.2 Prispevki članov

                                          2.1

                                          stranke članice

                                          2.2

                                          posamezni člani

                              D.3 Donacije

                              D.4 Drugi viri lastnih sredstev

                              (navesti)

                              D.5 Prispevki v naravi

                              D: PRIHODKI SKUPAJ

                              E. Dobiček/izguba (D–C)

                              F. Pripis lastnih sredstev v račun rezerv

                              G. Dobiček/izguba za preverjanje skladnosti s pravilom o neprofitnosti (E–F)

                              H. Obresti na predplačilo

                              I. Financiranje Evropskega parlamenta, preneseno v proračunsko leto N+1

                              n/a

                     Opomba: struktura je zgolj okvirna. Zavezujoča struktura ocene proračuna se objavi letno skupaj z razpisom za dodelitev prispevkov.

               (1)  UL L 193, 30.7.2018, str. 1.

               (2)  UL L 317, 4.11.2014, str. 1.

               (3)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

               (4)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).

               (5)  Uredba (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (UL L 243, 11.9.2002, str. 1).

               (6)  Uredba Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi (UL L 292, 15.11.1996, str. 2).

               (7)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).

            PRILOGA 1b

                  [VZORČNI] SPORAZUM O DODELITVI NEPOVRATNIH SREDSTEV – FUNDACIJA
                  ŠTEVILKA:…[VSTAVITI]…
                  Evropski parlament, katerega generalni sekretariat ima sedež na naslovu
                  Plateau du Kirchberg, L-2929 Luxembourg,
                  v nadaljevanju Evropski parlament,
                  ki ga za namen podpisa tega sporazuma zastopa
                  [priimek/ime/funkcija],
                  na eni strani,
                  in

                              [uradni naziv upravičenca]

                              [uradna pravna oblika]

                              [pravna registrska številka]

                              [polni uradni naslov]

                              [davčna številka],

                        v nadaljnjem besedilu upravičenec,
                  ki ga za namen podpisa tega sporazuma zastopa
                  [zastopnik, pooblaščen za prevzemanje pravnih obveznosti]…,
                  na drugi strani,
                  STA SE DOGOVORILA O
                  naslednjih posebnih pogojih, splošnih pogojih in prilogah:

                              Priloga 1 – Ocena proračuna

                              Priloga 2 – Program dela

                        ki sta sestavna dela tega sporazuma.
                  Določbe o posebnih pogojih prevladajo nad določbami v drugih delih tega sporazuma. Določbe o splošnih pogojih prevladajo nad določbami v drugih prilogah.

                        Kazalo

                              I.

                           POSEBNI POGOJI
                           29

                              ČLEN I.1 –

                           PREDMET SPORAZUMA
                           29

                              ČLEN I.2 –

                           OBDOBJE UPRAVIČENOSTI
                           29

                              ČLEN I.3 –

                           OBLIKA FINANCIRANJA
                           29

                              ČLEN I.4 –

                           ZAČASNI (NAJVIŠJI) ZNESEK FINANCIRANJA
                           29

                              ČLEN I.5 –

                           PLAČILA IN NAČINI PLAČEVANJA
                           30

                              I.5.1

                           Predplačilo
                           30

                              I.5.2

                           Plačilo razlike ali izterjava neupravičeno izplačanega predplačila
                           30

                              I.5.3

                           Valuta
                           30

                              ČLEN I.6 –

                           BANČNI RAČUN
                           30

                              ČLEN I.7 –

                           SPLOŠNE UPRAVNE DOLOČBE
                           30

                              II.

                           SPLOŠNI POGOJI
                           31

                              DEL A:

                           PRAVNE IN UPRAVNE DOLOČBE
                           31

                              ČLEN II.1 –

                           OPREDELITVE POJMOV
                           31

                              ČLEN II.2 –

                           SPLOŠNE OBVEZNOSTI UPRAVIČENCA
                           32

                              ČLEN II.3 –

                           OBVEZNOSTI V ZVEZI Z BANČNIM RAČUNOM
                           32

                              ČLEN II.4 –

                           ODGOVORNOST ZA ŠKODO
                           32

                              ČLEN II.5 –

                           ZAUPNOST
                           32

                              ČLEN II.6 –

                           OBDELAVA OSEBNIH PODATKOV
                           32

                              ČLEN II.7 –

                           VODENJE EVIDENCE
                           33

                              ČLEN II.8 –

                           PREPOZNAVNOST FINANCIRANJA UNIJE
                           33

                              II.8.1

                           Informacije o financiranju Unije
                           33

                              II.8.2

                           Izjave, ki izključujejo odgovornost Evropskega parlamenta
                           33

                              II.8.3

                           Objava podatkov s strani Evropskega parlamenta
                           33

                              ČLEN II.9 –

                           ODDAJA NAROČIL S STRANI UPRAVIČENCA
                           33

                              II.9.1.

                           Načela
                           33

                              II.9.2

                           Vodenje evidence
                           33

                              II.9.3

                           Nadzor
                           33

                              II.9.4

                           Odgovornost
                           33

                              ČLEN II.10 –

                           FINANČNA PODPORA TRETJIM OSEBAM
                           34

                              ČLEN II.11 –

                           VIŠJA SILA
                           34

                              ČLEN II.12 –

                           ZAČASNA USTAVITEV FINANCIRANJA
                           34

                              II.12.1

                           Razlogi za začasno ustavitev
                           34

                              II.12.2

                           Postopek za začasno ustavitev
                           34

                              II.12.3

                           Posledice začasne ustavitve
                           34

                              II.12.4

                           Ponovna vzpostavitev plačila
                           35

                              ČLEN II.13 –

                           ODPRAVA SKLEPA O FINANCIRANJU S STRANI EVROPSKEGA PARLAMENTA
                           35

                              II.13.1

                           Razlogi za odpravo
                           35

                              II.13.2

                           Postopek za odpravo
                           35

                              II.13.3

                           Posledice odprave
                           35

                              ČLEN II.14 –

                           RAZVELJAVITEV SKLEPA O FINANCIRANJU
                           35

                              II.14.1

                           Razveljavitev na zahtevo upravičenca
                           35

                              II.14.2

                           Razveljavitev s strani Evropskega parlamenta
                           35

                              II.14.3

                           Posledice razveljavitve
                           36

                              ČLEN II.15 –

                           PRENOS
                           36

                              ČLEN II.16 –

                           ZAMUDNE OBRESTI
                           36

                              ČLEN II.17 –

                           VELJAVNO PRAVO
                           36

                              ČLEN II.18 –

                           PRAVICA DO IZJAVE
                           37

                              DEL B:

                           FINANČNE DOLOČBE
                           37

                              ČLEN II.19 –

                           UPRAVIČENI STROŠKI
                           37

                              II.19.1

                           Pogoji
                           37

                              II.19.2

                           Primeri upravičenih stroškov
                           37

                              ČLEN II.20 –

                           NEUPRAVIČENI STROŠKI
                           38

                              ČLEN II.21 –

                           PRISPEVKI V NARAVI
                           38

                              ČLEN II.22 –

                           PRORAČUNSKE PRERAZPOREDITVE
                           38

                              ČLEN II.23 –

                           OBVEZNOST POROČANJA
                           39

                              II.23.1

                           Letno poročilo
                           39

                              II.23.2

                           Poročilo o zunanji reviziji
                           39

                              ČLEN II.24 –

                           SKLEP O LETNEM POROČILU
                           40

                              ČLEN II.25 –

                           SKLEP O KONČNEM ZNESKU FINANCIRANJA
                           40

                              II.25.1

                           Učinek letnega poročila
                           40

                              II.25.2

                           Prag
                           40

                              II.25.3

                           Prenos presežka
                           40

                              II.25.4

                           Sklep o končnem znesku financiranja
                           41

                              II.25.5

                           Preostali znesek financiranja
                           41

                              II.25.6

                           Dobiček
                           41

                              ČLEN II.26 –

                           IZTERJAVA
                           41

                              II.26.1

                           Zamudne obresti
                           41

                              II.26.2

                           Pobot
                           41

                              II.26.3

                           Bančni stroški
                           41

                              ČLEN II.27 –

                           FINANČNO JAMSTVO
                           42

                              ČLEN II.28 –

                           NADZOR
                           42

                              II.28.1

                           Splošne določbe
                           42

                              II.28.2

                           Dolžnost hrambe dokumentov
                           42

                              II.28.3

                           Obveznost zagotavljanja dokumentov in/ali informacij
                           42

                              II.28.4

                           Obiski na kraju samem
                           42

                              II.28.5

                           Kontradiktorni revizijski postopek
                           42

                              II.28.6

                           Posledice ugotovitev revizije
                           43

                              II.28.7

                           Pravica urada OLAF do nadzora
                           43

                              II.28.8

                           Pravica Evropskega računskega sodišča do nadzora
                           43

                              II.28.9

                           Neizpolnjevanje obveznosti iz člena II.28.1 do 4
                           43

                              PRILOGA 1 –

                           OCENA PRORAČUNA
                           44

                              PRILOGA 2 –

                           PROGRAM DELA
                           46
                        I.
                        POSEBNI POGOJI

                     ČLEN I.1 – PREDMET SPORAZUMA

                  Evropski parlament dodeljuje finančna sredstva za izvajanje predpisanih dejavnosti in uresničevanje ciljev upravičenca za proračunsko leto [vstaviti] v skladu s pogoji, določenimi v posebnih in splošnih pogojih (v nadaljnjem besedilu: pogoji) ter v prilogah k temu sporazumu.
                  Upravičenec bo uporabil finančna sredstva za namene izvajanja svojih predpisanih dejavnosti in uresničevanje svojih ciljev ter prevzel odgovornost v skladu s pogoji ter prilogama k temu sporazumu. To pomeni izvajanje sklepa o financiranju, ki ga je sprejel Evropski parlament [vstaviti datum].

                     ČLEN I.2 – OBDOBJE UPRAVIČENOSTI

                  Obdobje upravičenosti do financiranja s strani Unije traja od [vstaviti DD/MM/LL] do [vstaviti DD/MM/LL].

                     ČLEN I.3 – OBLIKA FINANCIRANJA

                  Nepovratna sredstva se dodelijo upravičencu v skladu z naslovom VIII Uredbe (EU, Euratom) 2018/1046 Evropskega parlamenta in Sveta (1) (v nadaljnjem besedilu: finančna uredba) v obliki povračila odstotnega deleža dejansko nastalih povračljivih stroškov.

                     ČLEN I.4 – ZAČASNI (NAJVIŠJI) ZNESEK FINANCIRANJA

                  Evropski parlament prispeva najvišji znesek v višini [vstaviti znesek] EUR, ki ne presega 95 % vseh predvidenih upravičenih stroškov.
                  Predvideni upravičeni stroški upravičenca so določeni v prilogi 1 (v nadaljnjem besedilu: ocena proračuna). Ocena proračuna je uravnotežena in razčlenjuje vse stroške in prihodke upravičenca za obdobje upravičenosti. Upravičeni stroški so ločeni od neupravičenih v skladu s členom II.19.

                     ČLEN I.5 – PLAČILA IN NAČINI PLAČEVANJA

                  Finančna sredstva se izplačujejo v skladu z naslednjim časovnim razporedom in na naslednji način:
                  I.5.1   Predplačilo

                  Predplačilo [vstaviti znesek] EUR, ki znaša [običajno 100 % ali vstaviti odstotek, ki ga je določil Evropski parlament v sklepu o financiranju] najvišjega zneska, določenega v členu I.4 tega sporazuma, se upravičencu nakaže v 30 dneh po datumu, ko sporazum začne veljati, ali (po potrebi) po tem, ko Evropski parlament prejme finančno jamstvo v višini [po potrebi vstaviti znesek …] EUR, kar nastopi pozneje.
                  I.5.2   Plačilo razlike ali izterjava neupravičeno izplačanega predplačila

                  Upravičencu se preostali znesek financiranja izplača ali se od njega neupravičeno izplačano predplačilo izterja v 30 dneh od sklepa Evropskega parlamenta o letnem poročilu in po določitvi končnega zneska financiranja, kot je določeno v členih II.23 in II.25.
                  I.5.3   Valuta

                  Evropski parlament izvršuje plačila v eurih. Morebitni preračun dejanskih stroškov v euro se opravi po dnevnem tečaju, objavljenem v seriji C Uradnega lista Evropske unije, ali po mesečnem računovodskem tečaju, ki ga določi Evropski parlament in objavi na svojem spletnem mestu, na dan izstavitve naloga za plačilo s strani Evropskega parlamenta, razen če posebni pogoji določajo drugače.
                  Plačila Evropskega parlamenta se štejejo za izvršena na datum obremenitve računa Evropskega parlamenta.

                     ČLEN I.6 – BANČNI RAČUN

                  Plačila se izvršijo v eurih na bančni račun ali podračun upravičenca v banki s sedežem v državi članici Evropske unije, navedejo pa se naslednji podatki:

                              Ime banke: […]

                              Naslov bančne poslovalnice: […]

                              Točen naziv imetnika računa: […]

                              Celotna številka računa (vključno z bančnimi kodami): […]

                              Številka IBAN: […]

                              BIC / SWIFT: […]

                     ČLEN I.7 – SPLOŠNE UPRAVNE DOLOČBE

                  Vsa komunikacija z Evropskim parlamentom v zvezi s tem sporazumom je pisna, vsebuje številko tega sporazuma in se pošlje na ta naslov:

                              European Parliament

                              The President

                              c/o the Director-General of Finance

                              Office SCH 05B031

                              L-2929 Luxembourg

                        Šteje se, da je Evropski parlament prejel navadno pošto na dan, ko jo poštna služba Evropskega parlamenta uradno zabeleži.
                  Vsa komunikacija z upravičencem v zvezi s tem sporazumom je pisna, vsebuje številko sporazuma in se pošlje na ta naslov:

                              G./Ga. […]

                              [naziv]

                              [uradno ime upravičenega organa]

                              [polni uradni naslov]

                        Vsako spremembo naslova upravičenca je treba nemudoma pisno sporočiti Evropskemu parlamentu.

                     ČLEN I.8 – ZAČETEK VELJAVNOSTI SPORAZUMA

                  Sporazum začne veljati na dan podpisa v imenu Evropskega parlamenta.
                  II.
                        SPLOŠNI POGOJI

                     DEL A: PRAVNE IN UPRAVNE DOLOČBE

                     ČLEN II.1 – OPREDELITVE POJMOV

                  V tem sporazumu:

                              (1)

                                 „poročilo o dejavnostih“ pomeni pisno obrazložitev stroškov v obdobju upravičenosti, na primer opis dejavnosti, upravni stroški itd. Poročilo o dejavnostih je del letnega poročila;

                              (2)

                                 „letno poročilo“ pomeni poročilo, ki ga je treba v skladu s členom 23 Uredbe (EU, Euratom) št. 1141/2014 Evropskega parlamenta in Sveta (2) predložiti v roku šestih mesecev po koncu proračunskega leta;

                              (3)

                                 „preostali znesek financiranja“ pomeni razliko med zneskom predplačila v skladu s členom I.5.1 in končnim zneskom financiranja iz člena II.25.4;

                              (4)

                                 „obračun predplačila“ pomeni stanje, ko odredbodajalec določi končni znesek in ko denar, izplačan upravičencu, ni več v lasti Unije;

                              (5)

                                 „nasprotje interesov“ pomeni stanje, ko je pri upravičencu ogroženo nepristransko in objektivno izvajanje sporazuma zaradi razlogov, ki zadevajo družino, čustveno življenje, nacionalno pripadnost, ekonomski interes ali kakršen koli drugi skupni interes s tretjo stranko, povezano s predmetom urejanja sporazuma. Politična pripadnost načeloma ni razlog za nasprotje interesov v primeru sporazumov, sklenjenih med politično stranko in organizacijami, ki zastopajo enake politične vrednote. Kljub temu je treba v primeru takšnih sporazumov upoštevati člen 22 Uredbe (EU, Euratom) št. 1141/2014;

                              (6)

                                 „prispevki v naravi“ ali „darila v naravi“ pomeni nefinančne prispevke, ki jih tretja stran brezplačno nudi upravičencu v skladu s členom 2(7) in (8) Uredbe (EU, Euratom) št. 1141/2014;

                              (7)

                                 „proračunsko leto N“ ali „obdobje upravičenosti“ pomeni obdobje izvajanja dejavnosti, za katere so bila dodeljena sredstva v skladu s sporazumom in kot je določeno v členu I.2;

                              (8)

                                 „višja sila“ pomeni katero koli nepredvidljivo in izjemno okoliščino ali dogodek, na katerega upravičenec ali Evropski parlament ne moreta vplivati, ki jima preprečuje izvajanje obveznosti iz tega sporazuma in ki ni posledica napake ali malomarnosti z njune strani ali s strani podizvajalcev, pridruženih subjektov ali tretjih strani, ki prejemajo finančno podporo, in ki ga kljub vsej skrbnosti ni mogoče odpraviti. Za višjo silo ne štejejo: delovni spori, stavke, finančne težave, motnje v storitvah, napake na opremi ali materialu ali zamude pri njihovem zagotavljanju, razen če so neposredna posledica zadevnega primera višje sile;

                              (9)

                                 „uradno obvestiti“ pomeni sporočiti pisno po pošti ali elektronski pošti z dokazilom o dostavi;

                              (10)

                                 „goljufija“ pomeni vsako naklepno dejanje ali opustitev dejanja, ki vpliva na finančne interese Unije in je povezano z uporabo ali predložitvijo lažnih, nepravilnih ali nepopolnih izjav ali dokumentov ali z nerazkritjem informacij, ki pomeni kršitev posebne obveznosti;

                              (11)

                                 „financiranje“ pomeni nepovratna sredstva v smislu naslova VIII finančne uredbe in poglavja IV Uredbe (EU, Euratom) št. 1141/2014;

                              (12)

                                 „nepravilnost“ pomeni vsako kršitev določbe prava Unije, ki je posledica dejanja ali opustitve dejanja s strani upravičenca, ki je ali bi lahko škodovalo proračunu Unije;

                              (13)

                                 „lastna sredstva“ pomeni zunanje vire financiranja, ki niso financiranje Unije, na primer donacije, prispevke članov (kot so določeni v točkah 7 in 8 člena 2 Uredbe (EU, Euratom) št. 1141/2014) itd.;

                              (14)

                                 „povezana oseba“ pomeni osebo, ki je pooblaščena, da zastopa upravičenca ali sprejema odločitve v njegovem imenu;

                              (15)

                                 „resna napaka“ pomeni kršitev določbe sporazuma, ki je posledica dejanja ali opustitve dejanja, ki je povzročila ali bi lahko povzročila izgubo v proračunu Evropske unije.

                     ČLEN II.2 – SPLOŠNE OBVEZNOSTI UPRAVIČENCA

                  Upravičenec:

                              (a)

                              edini nosi odgovornost in dokazno breme za spoštovanje vseh pravnih obveznosti, ki so mu naložene;

                              (b)

                              mora povrniti celotno škodo, ki je bila povzročena Evropskemu parlamentu z izvajanjem (tudi z nepravilnim izvajanjem) tega sporazuma, razen v primeru višje sile;

                              (c)

                              je edini odgovoren do tretjih oseb, tudi za škodo, povzročeno med izvajanjem tega sporazuma;

                              (d)

                              Evropski parlament nemudoma obvesti o vsakršni spremembi v pravnem, finančnem, tehničnem, organizacijskem ali lastniškem stanju ali o vsakršni spremembi imena, naslova ali zakonitega zastopnika;

                              (e)

                              sprejme vse potrebne ukrepe, da prepreči nastanek nasprotja interesov.

                     ČLEN II.3 – OBVEZNOSTI V ZVEZI Z BANČNIM RAČUNOM

                  Račun ali podračun iz člena I.6 mora omogočati identifikacijo sredstev, ki jih izplača Evropski parlament, ter nastalih obresti ali enakovrednih koristi.
                  Če sredstva na tem računu po pravu države članice, v kateri je račun odprt, prinašajo obresti ali enakovredne koristi, lahko slednje v skladu s členom 8(4) finančne uredbe obdrži upravičenec.
                  V nobenem primeru pa se sredstva, ki jih izplača Evropski parlament, ne smejo uporabiti v špekulativne namene.
                  Sredstva predplačila ostanejo v lasti Unije, dokler se ne obračunajo na podlagi končnega zneska.

                     ČLEN II.4 – ODGOVORNOST ZA ŠKODO

                  Evropski parlament ni odgovoren za škodo, ki jo povzroči ali utrpi upravičenec, vključno s škodo, ki jo povzroči tretji strani, in je posledica izvajanja tega sporazuma ali nastane med njegovim izvajanjem.
                  Razen v primerih višje sile upravičenec ali povezana oseba Evropskemu parlamentu povrne škodo, ki je nastala zaradi izvajanja tega sporazuma ali ker se ta sporazum ni v celoti izvajal v skladu z njegovimi določbami.

                     ČLEN II.5 – ZAUPNOST

                  Če v tem sporazumu, v členu 32 Uredbe (EU, Euratom) št. 1141/2014 ali v drugih veljavnih pravnih aktih Unije ni določeno drugače, se Evropski parlament in upravičenec zavežeta, da bosta varovala zaupnost vsakega dokumenta, informacije ali drugega gradiva, ki je neposredno vezano na predmet tega sporazuma.

                     ČLEN II.6 – OBDELAVA OSEBNIH PODATKOV

                  Vsi osebni podatki, zbrani v zvezi s sporazumom, se obdelujejo v skladu s členom 33 Uredbe (EU, Euratom) št. 1141/2014. Vsaka obdelava osebnih podatkov s strani Evropskega parlamenta mora biti skladna z Uredbo (EU) 2018/1725 Evropskega parlamenta in Sveta (3).
                  Ti podatki se obdelujejo samo za izvrševanje in spremljanje sporazuma, brez poseganja v možnost, da se po potrebi sporočijo organom, pristojnim za preverjanje in revizijo v skladu s pravom Unije.
                  Za vsako obdelavo osebnih podatkov s strani upravičenca v zvezi s tem sporazumom se uporablja Uredba (EU) 2016/679 Evropskega parlamenta in Sveta (4). Brez poseganja v druge primere, določene v navedeni uredbi, je obdelava osebnih podatkov v zvezi s tem sporazumom dovoljena le, če je potrebna za izvajanje tega sporazuma.

                     ČLEN II.7 – VODENJE EVIDENCE

                  V skladu s členom 132 finančne uredbe upravičenec hrani vse evidence, dokazila, statistične podatke in druge listine o izvajanju sporazuma pet let po plačilu razlike ali izterjavi neupravičeno izplačanega predplačila.
                  Dokumenti, ki se nanašajo na revizijo, pritožbe, spore ali poravnavo zahtevkov, ki izhajajo iz uporabe finančnih sredstev, ali na preiskave Evropskega javnega tožilstva (EJT) ali Evropskega urada za boj proti goljufijam (OLAF), če je bil prejemnik o njih uradno obveščen, se hranijo, dokler te revizije, pritožbe, spori, poravnave zahtevkov ali preiskave niso končani.

                     ČLEN II.8 – PREPOZNAVNOST FINANCIRANJA UNIJE

                  II.8.1   Informacije o financiranju Unije

                  V vseh sporočilih in publikacijah upravičenca, ki se nanašajo na financiranje Unije, tudi na konferencah ali seminarjih, ali v informacijah ali promocijskem materialu (brošure, letaki, plakati, predstavitve ali v elektronski obliki itd.) se navede, da program finančno podpira Evropski parlament, razen če slednji zahteva nasprotno ali je bilo dogovorjeno drugače.
                  II.8.2   Izjave, ki izključujejo odgovornost Evropskega parlamenta

                  V vseh sporočilih in publikacijah upravičenca v kateri koli obliki in prek katerega koli medija mora biti navedeno, da zavezujejo samo avtorja in da Evropski parlament ni odgovoren za morebitno uporabo informacij, ki jih vsebujejo.
                  II.8.3   Objava podatkov s strani Evropskega parlamenta

                  Evropski parlament na spletišču objavi vse informacije, določene v členu 32 Uredbe (EU, Euratom) št. 1141/2014.

                     ČLEN II.9 – ODDAJA NAROČIL S STRANI UPRAVIČENCA

                  II.9.1.   Načela

                  Če upravičenec sklene pogodbo o javnem naročilu za izvajanje sporazuma, mora poiskati več ponudnikov in oddati naročilo ponudniku, ki ponuja najboljše razmerje med storitvijo in ceno, ali po potrebi ponudniku, ki ponuja najnižjo ceno. Upravičenec poskrbi, da ne pride do nasprotja interesov.
                  Za naročila, katerih vrednost je višja od 60 000 EUR na dobavitelja za blago ali storitev, upravičenec pridobi najmanj tri ponudbe, ki so prispele na podlagi pisnega povabila k oddaji ponudb, v katerem so podrobno navedene zahteve za javno naročilo. Pogodbe se ne smejo sklepati za več kot pet let.
                  Če na pisno povabilo k oddaji ponudb upravičenec prejme manj kot tri ponudbe, mora dokazati, da jih za zadevno naročilo ni bilo mogoče pridobiti več.
                  II.9.2   Vodenje evidence

                  Upravičenec vodi evidenco o oceni ponudb in pisno utemelji izbiro končnega dobavitelja.
                  II.9.3   Nadzor

                  Upravičenec zagotovi, da lahko Evropski parlament, Organ za evropske politične stranke in evropske politične fundacije, Evropsko računsko sodišče in Evropski urad za boj proti goljufijam (OLAF) v skladu s poglavjem V Uredbe (EU, Euratom) št. 1141/2014 uveljavljajo svoje nadzorne pristojnosti. Upravičenec zagotovi, da pogodbe, sklenjene s tretjimi osebami, omogočajo uveljavljanje teh pristojnosti tudi do tretjih oseb.
                  II.9.4   Odgovornost

                  Upravičenec je edini odgovoren za uresničevanje sporazuma in izpolnjevanje njegovih določb. Zaveže se, da bo poskrbel, da se izvajalec naročila odpove vsem pravicam v razmerju do Evropskega parlamenta na podlagi sporazuma.

                     ČLEN II.10 – FINANČNA PODPORA TRETJIM OSEBAM

                  Finančna podpora upravičenca tretjim osebam v smislu člena 204 finančne uredbe lahko velja za upravičeni strošek, če so izpolnjeni naslednji pogoji:

                              (a)

                              finančna podpora upravičenca se zagotovi naslednjim tretjim osebam: … [vstaviti imena morebitnih upravičencev, navedenih na obrazcu za prijavo];

                              (b)

                              finančna podpora tretji osebi ne presega 60 000 EUR;

                              (c)

                              tretja oseba jo uporabi za upravičene stroške;

                              (d)

                              upravičenec jamči za izterjavo takšne finančne podpore.

                        Nacionalna ali evropska politična stranka in nacionalna ali evropska politična fundacija ne štejeta kot tretja oseba za namene tega člena.
                  Upravičenec zagotovi, da lahko Evropski parlament, Organ za evropske politične stranke in evropske politične fundacije, Evropsko računsko sodišče in Evropski urad za boj proti goljufijam (OLAF) v skladu s poglavjem V Uredbe (EU, Euratom) št. 1141/2014 in členom 129 finančne uredbe uveljavljajo svoje nadzorne pristojnosti.

                     ČLEN II.11 – VIŠJA SILA

                  Če je Evropski parlament ali upravičenec soočen s primerom višje sile, to nemudoma sporoči drugi stranki s priporočenim pismom s povratnico ali enakovrednim obvestilom, pri čemer navede naravo, verjetno trajanje in predvidene učinke zadevnega primera višje sile.
                  Evropski parlament in upravičenec si v največji možni meri prizadevata, da bi zmanjšala morebitno škodo, ki bi jo lahko povzročila višja sila.
                  Šteje se, da ne Evropski parlament ne upravičenec nista kršila pogodbenih obveznosti po sporazumu, če jima je izpolnjevanje teh obveznosti preprečila višja sila.

                     ČLEN II.12 – ZAČASNA USTAVITEV FINANCIRANJA

                  II.12.1   Razlogi za začasno ustavitev

                  Brez poseganja v člen 202(2) finančne uredbe ima Evropski parlament pravico do začasne ustavitve financiranja:

                              (i)

                              če Evropski parlament sumi resne napake, nepravilnosti, goljufije ali kršitve obveznosti, ki naj bi jih storil upravičenec v postopku za dodelitev sredstev ali pri izvajanju sporazuma, in mora preveriti, ali so bile te dejansko storjene, ali

                              (ii)

                              če so bile upravičencu izrečene finančne sankcije v skladu s členom 27(4) Uredbe (EU, Euratom) št. 1141/2014, dokler finančne sankcije niso plačane.

                        II.12.2   Postopek za začasno ustavitev

                        Korak 1
                      – Pred začasno ustavitvijo financiranja Evropski parlament pošlje upravičencu uradno obvestilo o svoji nameri, navede razloge za takšno odločitev in upravičenca pozove, naj posreduje pripombe v 30 koledarskih dneh od prejema uradnega obvestila.

                        Korak 2
                      – Če Evropski parlament po preteku časa za posredovanje pripomb sklene, da ne bo nadaljeval postopka za začasno ustavitev, pošlje upravičencu uradno obvestilo o svoji odločitvi.
                  Če Evropski parlament po preteku časa za posredovanje pripomb sklene, da bo nadaljeval postopek za začasno ustavitev, pošlje upravičencu uradno obvestilo z obrazloženo odločitvijo o začasni ustavitvi ter ga seznani:

                              (i)

                              z okvirnim datumom za zaključek potrebnega preverjanja v primerih iz točke (i) člena II.12.1 ter

                              (ii)

                              z morebitnimi pravnimi sredstvi.

                        II.12.3   Posledice začasne ustavitve

                  Evropski parlament zaradi začasne ustavitve upravičencu ne izplača nikakršnih sredstev, dokler se ne zaključi preverjanje iz točke (i) člena II.12.2, navedeno v koraku 2, ali dokler ni več razlogov za izvajanje začasne ustavitve. To ne posega v pravico Evropskega parlamenta, da odpravi ali razveljavi sklep o financiranju iz členov II.13 in II.14.
                  II.12.4   Ponovna vzpostavitev plačila

                  V trenutku, ko ni več razlogov za izvajanje začasne zaustavitve plačila, se začnejo ponovno izvajati vsa plačila in Evropski parlament o tem uradno obvesti upravičenca.

                     ČLEN II.13 – ODPRAVA SKLEPA O FINANCIRANJU S STRANI EVROPSKEGA PARLAMENTA

                  II.13.1   Razlogi za odpravo

                  Evropski parlament je pristojen, da odpravi sklep o financiranju na podlagi odločitve Organa za evropske politične stranke in fundacije, da upravičenca izbriše iz registra, razen v primerih iz člena 30(2) Uredbe (EU, Euratom) št. 1141/2014.
                  II.13.2   Postopek za odpravo

                        Korak 1
                      – Preden odpravi sklep o financiranju, Evropski parlament pošlje upravičencu uradno obvestilo o svoji nameri, navede razloge za takšno odločitev in upravičenca pozove, naj posreduje pripombe v 30 koledarskih dneh od prejema uradnega obvestila.

                        Korak 2
                      – Če Evropski parlament po preteku časa za posredovanje pripomb sklene, da ne bo odpravil sklepa o financiranju, pošlje upravičencu uradno obvestilo o svoji odločitvi.
                  Če Evropski parlament po preteku časa za posredovanje pripomb sklene, da bo odpravil sklep o financiranju, pošlje upravičencu uradno obvestilo z obrazloženo odločitvijo o odpravi.

                        Korak 3
                      – Evropski parlament po sprejetju odločitve o odpravi sklepa o financiranju nemudoma obvesti upravičenca o prenehanju sporazuma o nepovratnih sredstvih.
                  II.13.3   Posledice odprave

                  Sklep o odpravi sklepa o financiranju je retroaktiven in velja od datuma sprejetja sklepa o financiranju.
                  Prenehanje sporazuma o nepovratnih sredstvih začne veljati takoj po uradnem obvestilu upravičencu.
                  Vsak znesek, ki se plača na podlagi sporazuma o nepovratnih sredstvih, se šteje za neupravičeno plačilo in se izterja v skladu z veljavnimi pravili finančne uredbe.

                     ČLEN II.14 – RAZVELJAVITEV SKLEPA O FINANCIRANJU

                  II.14.1   Razveljavitev na zahtevo upravičenca

                  Upravičenec lahko zahteva razveljavitev sklepa o financiranju.
                  Upravičenec Evropski parlament uradno obvesti o svoji zahtevi za razveljavitev, pri čemer navede:

                              (a)

                              razloge za razveljavitev ter

                              (b)

                              datum, ko se sklep o financiranju razveljavi, kar pa ne sme biti pred datumom, ko je bilo poslano uradno obvestilo.

                        Razveljavitev sklepa o financiranju začne veljati na dan, določen v sklepu o razveljavitvi, oziroma, če tega datuma ni, na dan, ko je bil upravičenec o sklepu uradno obveščen. Po razveljavitvi sklepa o financiranju Evropski parlament nemudoma odpove sporazum o nepovratnih sredstvih z učinkom na isti datum.
                  II.14.2   Razveljavitev s strani Evropskega parlamenta

                  II.14.2.A   Razlogi za razveljavitev

                  Evropski parlament je pristojen, da v katerem koli od naslednjih primerov razveljavi sklep o financiranju:

                              (a)

                              na podlagi odločitve Organa za evropske politične stranke in evropske politične fundacije, da upravičenca izbriše iz registra, v primerih iz člena 30(2) Uredbe (EU, Euratom) št. 1141/2014;

                              (b)

                              če upravičenec ne izpolnjuje več pogojev iz člena 18(2) Uredbe (EU, Euratom) št. 1141/2014;

                              (c)

                              v primerih iz členov 131 in 202 finančne uredbe;

                              (d)

                              če za upravičenca ali povezano osebo ali osebo, ki je prevzela neomejeno odgovornost za dolgove upravičenca, velja katera koli okoliščina iz člena 136(1)(a) ali (b) finančne uredbe;

                              (e)

                              če za upravičenca ali katero koli povezano osebo velja katera koli okoliščina iz člena 136(1)(c) do (h) ali s področja uporabe člena 136(2) finančne uredbe;

                              (f)

                              če upravičenec izgubi svoj status iz člena 10(6) Uredbe (ES, Euratom) št. 1141/2014.

                        II.14.2.B   Postopek za razveljavitev

                        Korak 1
                      – Preden se sklep o financiranju razveljavi, Evropski parlament pošlje upravičencu uradno obvestilo o svoji nameri, navede razloge za takšno odločitev in upravičenca pozove, naj posreduje pripombe v 30 koledarskih dneh od prejema uradnega obvestila.

                        Korak 2
                      – Če Evropski parlament po preteku časa za posredovanje pripomb sklene, da se sklep o financiranju ne razveljavi, pošlje upravičencu uradno obvestilo o svoji odločitvi.
                  Če Evropski parlament po preteku časa za posredovanje pripomb sklene, da se sklep o financiranju razveljavi, pošlje upravičencu uradno obvestilo z obrazloženo odločitvijo o razveljavitvi.

                        Korak 3
                      – Evropski parlament po sprejetju odločitve o razveljavitvi sklepa o financiranju nemudoma obvesti upravičenca o prenehanju sporazuma o nepovratnih sredstvih.
                  II.14.3   Posledice razveljavitve

                  Razveljavitev sklepa o financiranju začne veljati ex nunc na dan, določen v sklepu o razveljavitvi, oziroma, če ta dan ni določen, na dan, ko je bil upravičenec o navedeni odločitvi obveščen. Prenehanje sporazuma o nepovratnih sredstvih začne veljati na isti dan.
                  Stroški, ki jih je upravičenec dejansko imel od dne, ko začne veljati razveljavitev sklepa o nepovratnih sredstvih, se štejejo za neupravičene stroške, ustrezno predplačilo pa se izterja v skladu z veljavnimi pravili finančne uredbe.

                     ČLEN II.15 – PRENOS

                  Upravičenec ne more prenesti svojih zahtevkov za plačilo Evropskemu parlamentu na tretjo osebo, razen če to Evropski parlament odobri vnaprej na podlagi obrazložene pisne zahteve upravičenca.
                  Če Evropski parlament prenosa ne odobri pisno ali če niso izpolnjeni pogoji za tako odobritev, prenos nima pravnega učinka.
                  Prenos upravičenca v nobenem primeru ne odvezuje obveznosti do Evropskega parlamenta.

                     ČLEN II.16 – ZAMUDNE OBRESTI

                  Če Evropski parlament plačila ne izvrši v roku, upravičencu pripadajo zamudne obresti po obrestni meri, ki jo Evropska centralna banka uporablja za svoje operacije glavnega refinanciranja v eurih (v nadaljnjem besedilu: referenčna obrestna mera), zvišani za tri točke in pol. Referenčna obrestna mera je tista, ki velja prvi dan v mesecu končnega roka za plačilo, kot je objavljena v seriji C Uradnega lista Evropske unije.
                  Če Evropski parlament začasno ustavi plačila v skladu s členom II.12, se to ne šteje za zamudo v plačilu.
                  Zamudne obresti se zaračunajo za čas od dneva po datumu, določenem za plačilo, do vključno dne, ko je bilo plačilo izvršeno.
                  Če so izračunane obresti nižje ali enake 200 EUR, jih Evropski parlament, ne glede na prvi pododstavek, upravičencu plača samo na njegovo zahtevo, predloženo v dveh mesecih po prejemu zapoznelega plačila.

                     ČLEN II.17 – VELJAVNO PRAVO

                  Sporazum ureja veljavno pravo Unije, zlasti Uredba (EU, Euratom) št. 1141/2014 in veljavna pravila finančne uredbe, ki se uporabljajo v celoti. Po potrebi jih dopolnjuje nacionalno pravo države članice, v kateri je sedež upravičenca.

                     ČLEN II.18 – PRAVICA DO IZJAVE

                  V primerih, ko lahko upravičenec ali fizična oseba iz člena 27a Uredbe (EU, Euratom) št. 1141/2014 v skladu s tem sklepom o financiranju predloži pripombe, ima za predložitev pisnih pripomb na voljo 10 delovnih dni, razen če je izrecno določeno drugače. To obdobje se lahko na obrazloženo zahtevo upravičenca ali fizične osebe podaljša enkrat, in sicer za nadaljnjih 10 delovnih dni.

                     DEL B: FINANČNE DOLOČBE

                     ČLEN II.19 – UPRAVIČENI STROŠKI

                  II.19.1   Pogoji

                  Stroški štejejo za upravičene za financiranje iz sredstev Unije in skladne s členom 186 finančne uredbe, če ustrezajo naslednjim merilom:

                              (a)

                              so v neposredni zvezi s predmetom urejanja sporazuma in določeni v oceni proračuna, ki je priložena sporazumu;

                              (b)

                              so potrebni za izvajanje sporazuma;

                              (c)

                              so razumni, utemeljeni in v skladu z načeli dobrega finančnega poslovodenja, zlasti glede gospodarnosti in učinkovitosti;

                              (d)

                              nastanejo v obdobju upravičenosti, opredeljenem v členu I.2, razen stroškov, povezanih z letnimi poročili in potrdili o računovodskih izkazih ter s tem povezanimi računi;

                              (e)

                              so dejansko nastali upravičencu;

                              (f)

                              so določljivi, preverljivi in evidentirani v računovodskih izkazih upravičenca v skladu z računovodskimi standardi, ki se uporabljajo zanje;

                              (g)

                              so v skladu z določbami veljavne davčne in socialnovarstvene zakonodaje;

                              (h)

                              so v skladu s prvim odstavkom člena II.9.1 in na splošno z drugim odstavkom člena II.9.1.

                        Upravičenčevi računovodski postopki in postopki notranje revizije morajo omogočati neposredno uskladitev stroškov in prihodkov iz letnega poročila z računovodskimi izkazi in ustreznimi dokazili.
                  II.19.2   Primeri upravičenih stroškov

                  Upravičeni so predvsem naslednji stroški poslovanja, če izpolnjujejo merila iz odstavka 1 tega člena in brez poseganja v člen 186 finančne uredbe:

                              (a)

                              upravni stroški in stroški, povezani s tehnično pomočjo, sestanki, raziskovanjem, čezmejnimi prireditvami, študijami, obveščanjem in publikacijami;

                              (b)

                              stroški zaposlenih, to so plače, socialni prispevki in drugi zakonsko predpisani stroški, vezani na prejemke, če ne presegajo povprečja, ki je običajno pri plačni politiki upravičenca;

                              (c)

                              potni stroški in stroški bivanja za zaposlene, če ustrezajo običajni praksi upravičenca glede potnih stroškov;

                              (d)

                              stroški amortizacije opreme ali drugih sredstev (novih ali rabljenih), kot so knjiženi v računovodskih izkazih upravičenca, če so bila sredstva:

                                          (i)

                                          odpisana v skladu z mednarodnimi računovodskimi standardi ter običajno računovodsko prakso upravičenca; ter

                                          (ii)

                                          nabavljena v skladu s prvim odstavkom člena II.9.1 in na splošno z drugim odstavkom člena II.9.1 v obdobju upravičenosti;

                              (e)

                              stroški za potrošni material in potrebščine ter stroški drugih pogodb, pod pogojem da:

                                          (i)

                                          so nabavljeni v skladu s prvim odstavkom člena II.9.1 in na splošno z drugim odstavkom člena II.9.1; ter

                                          (ii)

                                          se neposredno dodelijo za predmet sporazuma;

                              (f)

                              stroški, ki izhajajo neposredno iz zahtev sporazuma, vključno, če je to ustrezno, s stroški finančnih storitev (predvsem stroški finančnih jamstev), če se te storitve nabavijo v skladu s prvim odstavkom člena II.9.1 in na splošno z drugim odstavkom člena II.9.1.

                     ČLEN II.20 – NEUPRAVIČENI STROŠKI

                  Brez poseganja v člen II.19.1 tega sporazuma in člen 186 finančne uredbe so neupravičeni naslednji stroški:

                              (a)

                              donos kapitala in dividende, ki jih izplača upravičenec;

                              (b)

                              dolgovi in stroški servisiranja dolga;

                              (c)

                              rezervacije za izgube ali dolgove;

                              (d)

                              dolgovane obresti;

                              (e)

                              dvomljivi dolgovi;

                              (f)

                              izgube zaradi tečajnih razlik;

                              (g)

                              stroški nakazil s strani Evropskega parlamenta, ki jih zaračuna banka upravičenca;

                              (h)

                              stroški, ki jih prijavi upravičenec v okviru drugega ukrepa, ki prejema nepovratna sredstva iz proračuna Unije;

                              (i)

                              prispevki v naravi;

                              (j)

                              čezmerni ali nesmotrni odhodki;

                              (k)

                              odbitni DDV;

                              (l)

                              prepovedano financiranje nekaterih tretjih oseb v skladu s členom 22 Uredbe (EU, Euratom) št. 1141/2014.

                     ČLEN II.21 – PRISPEVKI V NARAVI

                  Evropski parlament upravičencu dovoli prejemanje prispevkov v naravi med izvajanjem sporazuma, če vrednost teh prispevkov ne presega:

                              (a)

                              stroškov, ki so dejansko nastali in so ustrezno utemeljeni v računovodskih dokumentih tretjih oseb, ki so upravičencu te prispevke dale brezplačno, vendar prevzamejo ustrezne stroške;

                              (b)

                              če takih dokumentov ni, stroškov, ki ustrezajo tistim, ki so splošno sprejeti na zadevnem trgu;

                              (c)

                              njihove vrednosti, sprejete v oceni proračuna;

                              (d)

                              50 % lastnih sredstev, sprejetih v oceni proračuna.

                        Prispevki v naravi:

                              (a)

                              se v oceni proračuna predstavijo ločeno, da odrazijo vsa sredstva;

                              (b)

                              so skladni s členom 20 Uredbe (EU, Euratom) št. 1141/2014 ter z nacionalnimi davčnimi pravili in pravili na področju socialne varnosti;

                              (c)

                              se sprejmejo samo začasno, če jih potrdi zunanji revizor in jih dopušča sklep o končnem znesku financiranja;

                              (d)

                              ne smejo biti nepremičnine.

                     ČLEN II.22 – PRORAČUNSKE PRERAZPOREDITVE

                  Upravičenec lahko prilagodi ocena proračuna, določena v Prilogi 1, in sicer s prerazporeditvami med različnimi proračunskimi kategorijami. Za prilagoditev ni potrebna sprememba sporazuma. Te prerazporeditve je treba utemeljiti v letnem poročilu.

                     ČLEN II.23 – OBVEZNOST POROČANJA

                  II.23.1   Letno poročilo

                  Po možnosti do 15. maja in najpozneje do 30. junija po koncu proračunskega leta N upravičenec predloži letno poročilo, ki vključuje:

                              (a)

                              letne računovodske izkaze in spremna pojasnila, ki zajemajo upravičenčeve prihodke in stroške, sredstva in obveznosti na začetku in koncu proračunskega leta v skladu s pravom, ki se uporablja v državi članici, kjer je sedež upravičenca;

                              (b)

                              letne računovodske izkaze, pripravljene v skladu z mednarodnimi računovodskimi standardi, opredeljenimi v členu 2 Uredbe (ES) št. 1606/2002 Evropskega parlamenta in Sveta (5);

                              (c)

                              seznam donatorjev in dajalcev prispevkov ter njihovih donacij ali prispevkov, ki se sporočijo v skladu s členom 20 Uredbe (EU, Euratom) št. 1141/2014;

                              (d)

                              poročilo o dejavnosti;

                              (e)

                              računovodski izkaz, ki temelji na strukturi ocene proračuna;

                              (f)

                              podrobne knjigovodske račune v zvezi s prihodki, stroški, sredstvi in obveznostmi;

                              (g)

                              uskladitev računovodskega izkaza iz točke (e) s podrobnimi knjigovodskimi računi iz točke (f);

                              (h)

                              seznam dobaviteljev, ki so v zadevnem proračunskem letu upravičencu zaračunali znesek, ki presega 10 000 EUR, v katerem se navedejo ime in naslov dobavitelja ter obseg blaga in storitev.

                        V primeru prenosa iz člena II.25.3 mora letno poročilo vsebovati dokumente iz točk (d), (e), (f) in (g), ki zajemajo prvo četrtletje leta, ki sledi zadevnemu proračunskem letu.
                  Informacije, vključene v letno poročilo, morajo zadostovati za določitev končnega zneska financiranja.
                  II.23.2   Poročilo o zunanji reviziji

                  Evropski parlament prejme neposredno od neodvisnih zunanjih organov ali strokovnjakov, pooblaščenih v skladu s členom 23(3) Uredbe (EU, Euratom) št. 1141/2014, poročilo o zunanji reviziji iz člena 23(1) Uredbe (EU, Euratom) št. 1141/2014.
                  Namen zunanje revizije je potrditi zanesljivost računovodskih izkazov ter zakonitost in pravilnost njihovih odhodkov, zlasti da:

                              (a)

                              so računovodski izkazi pripravljeni v skladu z nacionalnim pravom, ki velja za upravičenca, brez pomembno napačne navedbe ter so resničen in pošten prikaz finančnega stanja in poslovnih rezultatov;

                              (b)

                              so računovodski izkazi pripravljeni v skladu z mednarodnimi računovodskimi standardi, opredeljenimi v členu 2 Uredbe (ES) št. 1606/2002;

                              (c)

                              so prijavljeni stroški dejansko nastali;

                              (d)

                              je izkaz prihodkov izčrpen;

                              (e)

                              so finančni dokumenti, ki jih je upravičenec predložil Parlamentu, skladni s finančnimi določbami sporazuma;

                              (f)

                              so izpolnjene obveznosti, ki izhajajo iz Uredbe (EU, Euratom) št. 1141/2014, zlasti iz člena 20;

                              (g)

                              so izpolnjene obveznosti iz sporazuma, zlasti iz členov II.9 in II.19;

                              (h)

                              je upravičenec dejansko prejel prispevke v naravi ter so ti bili ocenjeni v skladu z veljavnimi pravili;

                              (i)

                              je bil morebitni presežek financiranja Unije prenesen v naslednje proračunsko leto in uporabljen v prvem četrtletju proračunskega leta v skladu s členom 222(7) finančne uredbe;

                              (j)

                              je bil morebitni presežek lastnih sredstev prenesen v rezervo.

                     ČLEN II.24 – SKLEP O LETNEM POROČILU

                  Evropski parlament do 30. septembra leta, ki sledi proračunskemu letu N, sprejme ali zavrne letno poročilo, kot je določeno v členu II.23.1.
                  Če se Evropski parlament v roku šestih mesecev po prejemu letnega poročila ne odzove pisno, velja, da je letno poročilo odobreno.
                  Odobritev letnega poročila ne posega v določitev končnega zneska financiranja iz člena II.25, s katero Evropski parlament sprejme končno odločitev o upravičenosti stroškov.
                  Evropski parlament lahko od upravičenca zahteva dodatne informacije, da bi lahko sprejel sklep o letnem poročilu. Če te informacije zahteva, se rok za sprejetje sklepa o letnem poročilu podaljša, dokler ne prejme in oceni zahtevanih informacij. Rok se lahko tudi podaljša, kadar dodatne informacije zahteva Organ za evropske politične stranke in evropske politične fundacije v skladu s členom 24(4) Uredbe (EU, Euratom) št. 1141/2014.
                  Če so v letnem poročilu velike pomanjkljivosti, ga lahko Evropski parlament zavrne, ne da bi od upravičenca zahteval dodatne informacije, in zahteva, da upravičenec predloži novo poročilo v 15 delovnih dneh.
                  Upravičenca se o zahtevkih za dodatne informacije ali novo poročilo obvesti pisno.
                  V primeru zavrnitve prvotno predloženega letnega poročila in zahtevka za novo poročilo se za novo poročilo uporabi postopek odobritve, določen v tem členu.

                     ČLEN II.25 – SKLEP O KONČNEM ZNESKU FINANCIRANJA

                  II.25.1   Učinek letnega poročila

                  Sklep Evropskega parlamenta, ki določa končni znesek financiranja, temelji na letnem poročilu, odobrenem v skladu s členom II.24. Če Evropski parlament dokončno zavrne letno poročilo ali če upravičenec v predvidenem roku ne predloži letnega poročila, se ne sme določiti povračljivih stroškov s sklepom o končnem znesku financiranja.
                  II.25.2   Prag

                  Končni znesek financiranja je omejen na znesek iz člena I.4 in ne presega 95 % dejansko nastalih upravičenih stroškov.
                  II.25.3   Prenos presežka

                  Če na koncu proračunskega leta N prihodki upravičenca presegajo odhodke, lahko del tega presežka prenese v proračunsko leto N+1 v skladu s členom 222(7) finančne uredbe.
                  (a)   Opredelitev presežka

                  Presežek za proračunsko leto N je razlika med skupnimi upravičenimi stroški in vsoto:

                              (i)

                              začasnega (najvišjega) zneska financiranja v skladu s členom I.4;

                              (ii)

                              lastnih sredstev upravičenca, namenjenih za kritje upravičenih stroškov, pri čemer je upravičenec pred tem neupravičene stroške kril zgolj iz lastnih sredstev; ter

                              (iii)

                              morebitnega presežka, prenesenega iz proračunskega leta N-1.

                        V proračunsko leto N+1 se lahko prenese presežek, ki ne presega 25 % skupnih prihodkov iz točk (i) in (ii) zgoraj.
                  (b)   Obračun prenosa za upravičene stroške

                  Dejansko preneseni znesek se v zaključni bilanci stanja za proračunsko leto N prikaže kot „prenos sredstev za upravičene stroške v prvem četrtletju N+1“. Ta prenos sredstev velja za upravičene stroške iz proračunskega leta N.
                  Poleg tega se z vmesno bilanco najpozneje 31. marca leta N+1 določijo dejansko nastali upravičeni stroški do tega datuma. Prenos sredstev ne presega teh stroškov.
                  V letu N+1 se prenos razveljavi in ustvari prihodek, ki se lahko uporabi za kritje upravičenih stroškov v prvem četrtletju proračunskega leta N+1.
                  II.25.4   Sklep o končnem znesku financiranja

                  Evropski parlament letno preveri skladnost odhodkov z določbami Uredbe (EU, Euratom) št. 1141/2014, finančne uredbe in sporazuma. Vsako leto sprejme sklep o končnem znesku financiranja, o katerem upravičenca ustrezno uradno obvesti.
                  Končni znesek financiranja za leto N se določi v letu N+1.
                  Ko je končni znesek financiranja določen, se naredi obračun predplačila.
                  II.25.5   Preostali znesek financiranja

                  Če predplačilo presega končni znesek financiranja, Evropski parlament izterja neupravičeno izplačano predplačilo.
                  Če končni znesek financiranja presega predplačilo, Evropski parlament izplača preostali znesek.
                  II.25.6   Dobiček

                  (a)   Opredelitev

                  Dobiček je opredeljen v skladu s členom 192(2) finančne uredbe.
                  (b)   Oblikovanje rezerve

                  V skladu s členom 192(2) finančne uredbe lahko upravičenec ustvari rezerve iz presežka lastnih sredstev, ki so opredeljena v členu II.1.
                  Presežek, ki se prenese na račun rezerv, je, če je ustrezno, znesek lastnih sredstev, ki presega znesek lastnih sredstev, potrebnih za kritje 5 % upravičenih stroškov, dejansko nastalih v proračunskem letu N, in 5 % stroškov, ki so vključeni v znesek, ki se prenese v proračunsko leto N+1. Upravičenec mora pred tem neupravičene stroške kriti zgolj iz lastnih sredstev.
                  Presežek, ki se dodeli za rezervo, se ne upošteva pri izračunu dobička.
                  Rezerva se lahko uporabi zgolj za kritje stroškov poslovanja upravičenca.
                  (c)   Izterjava

                  Financiranje ne sme prinesti dobička upravičencu. Evropski parlament ima pravico izterjati odstotek dobička, ki ustreza prispevku Unije k upravičenim stroškom v skladu s členom 192(4) finančne uredbe.

                     ČLEN II.26 – IZTERJAVA

                  Kadar so bili zneski upravičencu neupravičeno plačani ali kadar postopek izterjave upravičujejo pogoji iz sporazuma, Uredbe (EU, Euratom) št. 1141/2014 ali finančne uredbe, upravičenec ali fizična oseba iz člena 30(2) Uredbe (EU, Euratom) št. 1141/2014 Evropskemu parlamentu zadevne zneske vrne pod pogoji in do dneva zapadlosti, ki jih določi Evropski parlament.
                  II.26.1   Zamudne obresti

                  Če upravičenec teh zneskov ne vrne do dneva zapadlosti, ki ga določi Evropski parlament, slednji poveča dolgovano vsoto za zamudne obresti po stopnji iz člena II.16. Zamudne obresti se obračunajo za obdobje od dneva zapadlosti vračila do vključno dneva, ko Evropski parlament prejme celotno plačilo dolgovanih zneskov.
                  Z vsakim delnim vračilom se najprej odplačajo stroški in zamudne obresti ter šele nato glavnica.
                  II.26.2   Pobot

                  Če na dan zapadlosti ni prejel vračila, lahko Evropski parlament izterja dolgovane zneske s pobotom zneskov, ki jih upravičencu dolguje iz katerega koli razloga v skladu s členom 101 finančne uredbe. V izjemnih okoliščinah, ki jih utemeljuje varstvo finančnih interesov Unije, lahko Evropski parlament izvrši izterjavo s pobotom pred predvidenim datumom plačila. Za to ni potrebno predhodno soglasje upravičenca.
                  II.26.3   Bančni stroški

                  Bančni stroški, ki nastanejo zaradi izterjave zneskov, dolgovanih Evropskemu parlamentu, so v izključno breme upravičenca.

                     ČLEN II.27 – FINANČNO JAMSTVO

                  Če Evropski parlament zahteva finančna jamstva v skladu s členom 153 finančne uredbe, morajo biti izpolnjeni naslednji pogoji:

                              (a)

                              finančno jamstvo mora izdati banka ali pooblaščena finančna institucija ali, na prošnjo upravičenca in s soglasjem Evropskega parlamenta, tretja oseba;

                              (b)

                              porok se mora zavezati, da bo poravnal obveznosti na prvi poziv in da od Evropskega parlamenta ne bo zahteval, naj najprej ukrepa proti glavnemu dolžniku (tj. zadevnemu upravičencu); ter

                              (c)

                              finančno jamstvo mora ostati izrecno veljavno, dokler se predplačilo ne izravna z vmesnimi plačili ali preostalim zneskom s strani Evropskega parlamenta; če se preostali znesek izterja, mora finančno jamstvo ostati veljavno, dokler ne šteje, da je dolg v celoti poplačan, Evropski parlament pa mora sprostiti jamstvo v mesecu po tem.

                     ČLEN II.28 – NADZOR

                  II.28.1   Splošne določbe

                  Evropski parlament in Organ za evropske politične stranke in evropske politične fundacije lahko v okviru svojih pristojnosti in v skladu s poglavjem V Uredbe (EU, Euratom) št. 1141/2014 kadar koli izvajata svoje nadzorne pristojnosti, da bi preverila, ali upravičenec v celoti izpolnjuje obveznosti iz sporazuma, Uredbe (EU, Euratom) št. 1141/2014 in finančne uredbe.
                  Upravičenec mora sodelovati s pristojnimi organi in jim nuditi pomoč, ki jo potrebujejo za izvajanje nadzora.
                  Evropski parlament in Organ za evropske politične stranke in evropske politične fundacije lahko nalogo nadzora preneseta na zunanje organe, ki jih ustrezno pooblastita, da delujejo v njunem imenu (v nadaljnjem besedilu: pooblaščeni organi).
                  II.28.2   Dolžnost hrambe dokumentov

                  Kot določa člen II.7, upravičenec hrani vse izvirnike dokumentov, zlasti računovodske in davčne evidence, na kakršnem koli primernem mediju, vključno z digitaliziranimi izvirniki, kadar so ti dovoljeni v njegovem nacionalnem pravu, in pod pogoji, ki jih to predpisuje.
                  II.28.3   Obveznost zagotavljanja dokumentov in/ali informacij

                  Upravičenec zagotovi vse dokumente in/ali informacije, vključno z informacijami v elektronski obliki, ki jih zahtevajo Evropski parlament, Organ za evropske politične stranke in evropske politične fundacije ali pooblaščeni organ (v nadaljnjem besedilu: pristojni organ).
                  Dokumenti ali informacije, ki jih zagotovi upravičenec, se obdelujejo v skladu s členom II.6.
                  II.28.4   Obiski na kraju samem

                  Pristojni organ lahko izvede obisk na kraju samem v prostorih upravičenca. V ta namen lahko od upravičenca pisno zahteva, da sprejme potrebne ukrepe za tak obisk v primernem roku, ki ga določi pristojni organ.
                  Med obiski na kraju samem upravičenec pristojnemu organu omogoči dostop do objektov in prostorov, kjer se dejavnost izvaja ali se je izvajala, ter do vseh potrebnih informacij, vključno z informacijami v elektronski obliki.
                  Upravičenec zagotovi, da so med obiskom na kraju samem informacije nemudoma na voljo in da se zahtevane informacije predložijo v ustrezni obliki.
                  II.28.5   Kontradiktorni revizijski postopek

                  Na podlagi ugotovitev med nadzornim postopkom Evropski parlament pripravi začasno revizijsko poročilo, ki ga pošlje upravičencu. Upravičenec lahko v 30 koledarskih dneh po prejemu začasnega revizijskega poročila predloži pripombe.
                  Na podlagi ugotovitev iz začasnega revizijskega poročila in morebitnih pripomb upravičenca Evropski parlament pripravi končne ugotovitve revizije v končnem revizijskem poročilu. Končno revizijsko poročilo se upravičencu pošlje v 60 koledarskih dneh po izteku roka za predložitev pripomb na začasno revizijsko poročilo.
                  II.28.6   Posledice ugotovitev revizije

                  Brez poseganja v pravico Evropskega parlamenta, da sprejme ukrepe iz členov II.12 do II.14, ta ustrezno upošteva končne ugotovitve revizije pri določanju končnega zneska financiranja.
                  O primerih morebitnih goljufij ali hudih kršitev veljavnih pravil, razkritih v končnih ugotovitvah revizije, se obvestijo pristojni nacionalni organi ali organi Unije za nadaljnje ukrepanje.
                  Evropski parlament lahko na podlagi končnih ugotovitev revizije retroaktivno prilagodi sklep o končnem znesku financiranja.
                  II.28.7   Pravica urada OLAF do nadzora

                  Evropski urad za boj proti goljufijam (urad OLAF) izvršuje svojo pravico do nadzora upravičenca v skladu z veljavnimi pravili, zlasti z Uredbo Sveta (Euratom, ES) št. 2185/96 (6), Uredbo (EU, Euratom) št. 883/2013 Evropskega parlamenta in Sveta (7) ter členoma 24(4) in 25(7) Uredbe (EU, Euratom) št. 1141/2014.
                  Upravičenec mora sodelovati z uradom OLAF in mu nuditi pomoč, ki jo potrebuje za izvajanje nadzora.
                  Evropski parlament lahko kadar koli retroaktivno prilagodi sklep o končnem znesku financiranja na podlagi ugotovitev, ki jih prejme od Evropskega urada za boj proti goljufijam (urada OLAF) v skladu s členom 25(7) Uredbe (EU, Euratom) št. 1141/2014. Preden se Evropski parlament odloči, da bo retroaktivno prilagodil sklep o končnem znesku financiranja, se upravičenec ustrezno obvesti o ugotovitvah in nameri Parlamenta, da bo prilagodil sklep o končnem znesku financiranja, omogoči se mu tudi, da predstavi svoje pripombe.
                  II.28.8   Pravica Evropskega računskega sodišča do nadzora

                  Evropsko računsko sodišče izvaja svojo pravico do nadzora v skladu z veljavnimi pravili, zlasti s členom 129 finančne uredbe in členom 25(6) Uredbe (EU, Euratom) št. 1141/2014. Pri tem se uporabljata člena II.28.3 in II.28.4.
                  Upravičenec mora ustrezno sodelovati z Računskim sodiščem in mu nuditi vso pomoč, ki jo potrebuje za izvajanje nadzora.
                  II.28.9   Neizpolnjevanje obveznosti iz člena II.28.1 do 4

                  Če upravičenec ne izpolni obveznosti iz člena II.28.1 do 4, lahko Evropski parlament šteje za neupravičene vse stroške, ki jih upravičenec ni zadovoljivo utemeljil.

                     PODPISI

                        Za upravičenca
                        [priimek/ime/funkcija]
                        [podpis]
                        V [kraj], dne [datum]

                        Za Evropski parlament
                        [priimek/ime]
                        [podpis]
                        V [kraj], dne [datum]

                        Kopija v angleščini.

                  Priloga 1

                     OCENA PRORAČUNA

                                 Stroški

                              Upravičeni stroški

                              Proračun

                              Realizacija

                                 A.1: Stroški zaposlenih

                                          1.

                                          Plače

                                          2.

                                          Prispevki

                                          3.

                                          Strokovno usposabljanje

                                          4.

                                          Stroški službenih potovanj zaposlenih

                                          5.

                                          Drugi stroški zaposlenih

                                 A.2: Stroški infrastrukture in poslovanja

                                          1.

                                          Najemnina, stroški, povezani z nepremičnino, in stroški vzdrževanja

                                          2.

                                          Stroški namestitve, uporabe in vzdrževanja opreme

                                          3.

                                          Stroški amortizacije premičnin in nepremičnin

                                          4.

                                          Pisarniške potrebščine in material

                                          5.

                                          Stroški za poštnino in telekomunikacije

                                          6.

                                          Stroški tiskanja, prevajanja in razmnoževanja

                                          7.

                                          Drugi infrastrukturni stroški

                                 A.3: Upravni stroški

                                          1.

                                          Stroški dokumentacije (časopisi, tiskovne agencije, podatkovne zbirke)

                                          2.

                                          Stroški študij in raziskav

                                          3.

                                          Pravni stroški

                                          4.

                                          Knjigovodski in revizijski stroški

                                          5.

                                          Drugi upravni stroški

                                          6.

                                          Podpora tretjim osebam

                                 A.4: Stroški sestankov in reprezentančni stroški

                                          1.

                                          Stroški sestankov

                                          2.

                                          Udeležba na seminarjih in konferencah

                                          3.

                                          Reprezentančni stroški

                                          4.

                                          Stroški za vabila

                                          5.

                                          Drugi stroški zaradi sestankov

                                 A.5: Stroški obveščanja in objav

                                          1.

                                          Stroški objav

                                          2.

                                          Oblikovanje in vzdrževanje spletnih mest

                                          3.

                                          Stroški oglaševanja

                                          4.

                                          Komunikacijski in promocijski material

                                          5.

                                          Seminarji in razstave

                                          6.

                                          Drugi stroški obveščanja

                                 A.6: Pripis v postavko „prenos sredstev za upravičene stroške v prvem četrtletju N+1“

                              A. SKUPNI UPRAVIČENI STROŠKI

                                 Neupravičeni stroški

                                          1.

                                          Pripis v druge postavke

                                          2.

                                          Finančni stroški

                                          3.

                                          Negativne tečajne razlike

                                          4.

                                          Dvomljive terjatve do tretjih oseb

                                          5.

                                          Drugo (navedite)

                                          6.

                                          Prispevki v naravi

                              B. SKUPNI NEUPRAVIČENI STROŠKI

                              C. STROŠKI SKUPAJ

                                 Prihodki

                              Proračun

                              Realizacija

                              D.1 Razveljavitev „prenosa sredstev za upravičene stroške v prvem četrtletju leta N“

                              ne velja

                              D.2 Financiranje Evropskega parlamenta, dodeljeno za proračunsko leto N

                              D.3 Prispevki članov

                                          3.1

                                          včlanjene organizacije

                                          3.2

                                          posamezni člani

                              D.4 Donacije

                              D.5 Drugi viri lastnih sredstev

                              (navesti)

                              D.6 Obresti na predplačilo

                              D.7 Prispevki v naravi

                              D. SKUPNI PRIHODKI

                              E. dobiček/izguba (D–C)

                              F. Pripis lastnih sredstev v račun rezerv

                              G. Dobiček/izguba za preverjanje skladnosti s pravilom o neprofitnosti (E–F)

                     Opomba: struktura je zgolj okvirna. Zavezujoča struktura ocene proračuna se objavi letno skupaj z razpisom za zbiranje predlogov.

                  Priloga 2
                  PROGRAM DELA
                  [vstavi se za vsako vlogo za financiranje]

               (1)  UL L 193, 30.7.2018, str. 1.

               (2)  UL L 317, 4.11.2014, str. 1.

               (3)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

               (4)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).

               (5)  Uredba (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (UL L 243, 11.9.2002, str. 1).

               (6)  Uredba Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi (UL L 292, 15.11.1996, str. 2).

               (7)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).